ועדת הכספים, כנסת 25, פרוטוקול מספר 4, 2022-11-29 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני רוצה לדבר על נושא המשכנתאות כי אני רואה שזה צובר תאוצה

משה גפני:  אני רוצה להגיד לחברים על מה דיברנו אתמול, ואני לא מתכוון לרדת מהעניין הזה

משה גפני:  בדרך לכאן הייתי בראיון ברשת ב', והביאו את שאול אמסטרדמסקי

משה גפני:  הוא אמר לי שאי-אפשר לעשות דבר כזה

משה גפני:  אני חוזר ואומר את מה שאמרתי אתמול, ובעיקר ליועצת המשפטית של הוועדה

משה גפני:  המציאות היא שמחירי הדירות הופכים להיות נושא שאי-אפשר לחיות איתו

משה גפני:  זה נוגע לכל הציבורים ולכל המגזרים

משה גפני:  כולם-כולם

משה גפני:       המדינה עומדת כאילו מהצד, אבל היא לא עומדת מהצד כי ראשית, היא מספסרת בקרקעות

משה גפני:  כשבן אדם קונה דירה, עד שהוא מקבל את הקרקע, המדינה מתנהגת כמו אחרון הספסרים כדי להרוויח כסף על מחירי הקרקעות

משה גפני:  ברגע שהיא כבר מוציאה את הקרקע לבנייה והזוג הצעיר הולך לקנות דירה, המדינה גם משתתפת

משה גפני:  הוא לא משלם רק לקבלן, הוא משלם גם למדינה ובזה העניין לא נגמר

משה גפני:  הוא לוקח משכנתה, אחרת הוא לא יכול לקנות דירה, ואז הוא חוטף את העלאת הריבית

משה גפני:  כך הוא צריך לשלם את מה שהוא לא יכול בשום פנים ואופן

משה גפני:       לעמוד מהצד ולתת נימוקים מלומדים למה אי אפשר להתערב בריבית של בנק ישראל ולהגיד כל מיני הסברים – זה לא מעניין בכלל

משה גפני:  התפקיד שלנו הוא בדיוק הפוך, ולכן יש לנו חסינות

משה גפני:  אנחנו צריכים לעשות פעולה כדי שבסופו של דבר, המשפחה שקונה דירה תוכל להגיע לזה

משה גפני:  זאת לא גזרת גורל, זה משהו שאנחנו צריכים לטפל בו

משה גפני:  נכון שיהיה מאוד קשה, מכיוון שיבואו אנשים מלומדים ויגידו שאני מכניס את היד לכיס על חשבון משלם המסים

משה גפני:  מה פתאום על חשבון משלם המסים? זה על חשבון הזוג הצעיר שמשלם למדינה על הדירה שהוא קונה, ומשלם לקבלן

משה גפני:       לא נרפה מהעניין הזה

משה גפני:  גברתי היועצת המשפטית, אני מבקש, תפעילי את כל הכישורים שלך לעשות חוק בעניין הזה ולהתמודד עם הבעיות המשפטיות, והמדינה תהיה חלק מהעניין

משה גפני:  נתחיל דיונים על החוק הזה לראות איך הוא מתקדם

אימאן ח'טיב יאסין: אפשר להגיד משהו בעניין?     

משה גפני: כן, בבקשה

אימאן ח'טיב יאסין: בוקר טוב לכולם, בנושא יוקר הדירות אני מבקשת לקחת בחשבון גם את הבנייה הפרטית

אימאן ח'טיב יאסין:  אנחנו בחברה הערבית מנסים לבנות דירות משלנו, למרות שלרוב המוחץ אין קרקעות

אימאן ח'טיב יאסין:  הם קונים קרקעות ומשלמים עליהן הון תועפות

אימאן ח'טיב יאסין:  אם אלה קרקעות שעדיין לא קיבלו אישור לתוכניות בנייה, מי שקונה מפסיד – אני לא רוצה להגיד מפסיד, אבל לוקחים 40% מהקרקעות האלה

אימאן ח'טיב יאסין:  בסוף הוא נושא בעול על הכול, והוא נכנס לשכונה שאין בה דברים בסיסיים

אימאן ח'טיב יאסין:  לכן, כשמדברים על בנייה ועל דירות, צריך לקחת בחשבון גם את הבנייה העצמית

משה גפני: אם מדובר על זכאים, כי יש כאלה שלא זכאים

אימאן ח'טיב יאסין: אני מדברת על זכאים

אימאן ח'טיב יאסין:  אני מדברת על אזרחים שנותנים את חלקם, 40% מהקרקע שלהם, ובסוף הם מחויבים בכול

משה גפני: תודה רבה

משה גפני:  ינון, בבקשה

ינון אזולאי: אתמול היה פה הנגיד

ינון אזולאי:  אני חושב שבפעם הבאה שמביאים את הנגיד, הוא צריך להגיע ליותר זמן ועם פחות לחץ

ינון אזולאי:  היו עוד שאלות והבהרות לחברי הכנסת, וזה היה חשוב

ינון אזולאי:  הנגיד מאוד מוערך והוא צריך להיות פה יותר זמן

ינון אזולאי:       כולנו מדברים על יוקר המחייה בכלל ועכשיו על הדיור

ינון אזולאי:  אמרת שהמדינה מספסרת

ינון אזולאי:  בוא נקרא לילד בשמו – רמ"י מספסר בקרקעות, רמ"י מתנהג כשוק אפור, רמ"י לוקח את הזוגות הצעירים כבני ערובה

ינון אזולאי:  צריך לומר את זה כדי שכולם יידעו

ינון אזולאי:  אם ניתן את הקרקעות במחיר מינימום, כלומר בלי מחיר, ואם המדינה תכניס את היד לכיס ותיתן פיתוח בכל מקום – למי שצריך לחצוב יותר בהרים ודברים כאלה –  ןאם הקבלן לא יגלגל את זה על זוגות צעירים, נגיע למקום אחר

ינון אזולאי:       רמ"י לוקח מקק"ל ומשווק את הקרקעות שלה

ינון אזולאי:  קק"ל צריכה לשווק לבד את הקרקעות שלה, ונגדיר איזושהי תחרות

ינון אזולאי:  פעם אמרתי את זה, וחטפתי כותרות נגדיות

ינון אזולאי:  אין לי כלום בקק"ל – אשתי לא עובדת בקק"ל, ואף אחד מבני משפחתי לא עובד בקק"ל

ינון אזולאי:  צריך להביא את התחרות הבריאה הזאת ובנוסף לזה נטפל גם בבנקים

משה גפני: לא הבנתי

משה גפני:  אתה יודע שעל סדר-היום עמדה הלאמת קק"ל?     

ינון אזולאי: לקק"ל יש קרקעות והם אמורים לשווק אותן ולא רמ"י

ינון אזולאי:  כשרמ"י משווק, הוא מונופול על כל הקרקעות של המדינה, כולל קק"ל

ינון אזולאי:  בן אדם מחזיק בקרקע במשך ארבע-חמש שנים כדי שהקרקע תושבח, ולא משלם כלום על זה

ינון אזולאי:  צריך לעשות לזה סוף

ינון אזולאי:  צריך להגיד לו שאם תוך שנתיים הוא לא מתחיל את הבנייה, יושתו עליו מסים כך שלא ישתלם לו להחזיק בקרקע הזאת, או שהיא תופקע ממנו

ינון אזולאי:  אם יש לך קרקע לתעשייה, לא רמ"י ישווק אותה אלא משרד הכלכלה ישווק אותה; לאנרגיה מתחדשת – לא רמ"י ישווק אותה אלא משרד האנרגיה; לדיור – שמשרד השיכון ישווק אותה

ינון אזולאי:  לא יכול להיות שרמ"י ישתלט על החיים שלנו, ואם נעשה כך, המשכנתאות יהיו פחות ואפשר יהיה להביא דיור בר השגה לכולם

ינון אזולאי:  כמובן, צריך לעשות עם הדיור הציבורי את מה שצריך לעשות

ינון אזולאי:  אי-אפשר לתת לרמ"י להמשיך להשתלט לנו על החיים

ינון אזולאי:  הוא פשוט משתלט לנו על החיים

ינון אזולאי:       אנחנו רוצים שיהיה מינימום של ריבית שהבנק יהיה חייב לתת על פיקדונות

ינון אזולאי:  זה לא למיליונרים

ינון אזולאי:  המיליונרים לוקחים את הכסף שלהם ומשקיעים

ינון אזולאי:  זה לאותם אלה שלקחו מהפנסיה שלהם ומכל מקום אחר, וחוסכים את הכספים האלה

ינון אזולאי:  אני חושב שצריך להיות מינימום של ריבית על הפיקדונות וכמו שהבנק מרוויח מהכסף של מי ששם את הכסף בבנק ישראל או בכל מקום אחר – לי אין פיקדונות – אותו אחד שמפקיד את החסכונות שלו, שירוויח

ינון אזולאי:  אדם שיש לו כסף לא יקנה עוד דירה, אלא ישאיר את הכסף בבנק וירוויח כסף עם תשואה יותר בטוחה

ינון אזולאי:  יכול להיות שזה מה שהוא יעשה, וגם ישחרר עוד קרקעות

ינון אזולאי:       דבר אחרון בנושא הזה, ביקשתי גם כשהייתי באופוזיציה, ואולי עכשיו ישמעו בקואליציה

ינון אזולאי:  אני מבקש לבדוק לפטור ממס שבח על דירה שנייה לתקופה מסוימת

ינון אזולאי:  מי שימכור דירה שנייה ומעלה לא ישלם מס שבח לתקופה מסוימת, כדי לשחרר דירות בשוק

ינון אזולאי:  הדירות נמצאות כלואות אצל המשקיעים, ולא כדאי להם למכור כי המחיר עולה בכל יום, ומקבלים יותר שכירות

ינון אזולאי:  לשחרר קצת, כי זה מה שייתן לנו עוד דירות בשוק

ינון אזולאי:  יש לזה תוכנית שלמה

ינון אזולאי:  רק ככה נצליח לשחרר קרקעות ורק ככה נוכל להוזיל גם את ההלוואות וגם את הסיפור של הדיור עצמו

ינון אזולאי:  אם ניקח מרמ"י את כל הכוח, אני מאמין שנוכל להגיע ולהביא בשורה לאזרחים

משה גפני: תודה רבה

משה גפני:  מיכל שיר, בבקשה

מיכל שיר סגמן: תודה, אדוני היושב-ראש, אתמול פנה אליי זוג צעיר, בני 26, שהיה חייב כסף בשביל אוכל על השולחן

מיכל שיר סגמן:  הם לא מצליחים לגמור את החודש, ובעוונותיהם הבנק הפך אותם ללקוחות מוגבלים

מיכל שיר סגמן:  יש להם תינוק בן שנה והם לא יכולים לקנות אוכל

מיכל שיר סגמן:  נקודה

מיכל שיר סגמן:  אין אוכל על השולחן, אין חלב, אין לחם, אין כלום

מיכל שיר סגמן:  מוגבלים

מיכל שיר סגמן:   הם פנו לשוק האפור כמוצא אחרון, כי מישהו צריך לקנות מטרנה

מיכל שיר סגמן:  מאותו רגע החיים שלהם אינם חיים

מיכל שיר סגמן:  אתמול ישב כאן הנגיד, וזה נושא שדיברתי עליו מהיום הראשון שלי בכנסת

מיכל שיר סגמן:  אנחנו צריכים להבין כמה לקוחות פרטיים מוגבלים יש במדינת ישראל, וכמה מהם פנו כבר לשוק האפור

מיכל שיר סגמן:  אני יכולה להניח שאחרי עידן הקורונה, יש המון, כולל מסעדות ועסקים

מיכל שיר סגמן:  לקוחות פרטיים, זוגות צעירים שכבר הסתבכו, מוגבלים, פונים לשוק האפור

מיכל שיר סגמן:       דיברנו על הקרן למסורבי אשראי – איפה היא? איפה היא? אנחנו מדברים עליה כבר שנים

מיכל שיר סגמן:  אם היא קיימת, אף אחד לא יודע שהיא קיימת וכנראה גם הביורוקרטיה להגיע אליה היא בלתי אפשרית, בטח ובטח למשפחות צעירות שמתות מפחד מרגע שהן קמות בבוקר

מיכל שיר סגמן:       אדוני היושב-ראש, אני ממש מבקשת לקיים דיון רציני על לקוחות מוגבלים, על לקוחות שהסתבכו עם השוק האפור, ואני מבקשת את זה כבר הרבה זמן

מיכל שיר סגמן:  זה דיני נפשות, לא פחות

מיכל שיר סגמן:  תודה רבה

משה גפני: תודה רבה

משה גפני:  אני לא יודע לענות לך, אני לא הייתי יושב-ראש עד עכשיו

מיכל שיר סגמן: זה עוד היה בתקופת הקורונה כשהקמנו את הזעקה הראשונה

מיכל שיר סגמן:  הכנסת העשרים-ואחת, הכנסת העשרים-ושתיים, עליה השלום

מיכל שיר סגמן:  הכנסת העשרים-ושלוש

מיכל שיר סגמן:  אנחנו חוזרים על זה, ולא קורה שום דבר

משה גפני: מיכל, אני אבדוק את העניין

משה גפני:  לפי דעתי זה שייך לוועדת הכלכלה, ונאמר לי שהקימו ועדה לעניין הזה

משה גפני:  אני אבדוק את זה

משה גפני:       דלל, בבקשה

אליהו דלל: בוקר טוב, אדוני היושב-ראש, שיהיה לך בהצלחה

משה גפני: תודה רבה

אליהו דלל: אני חושב שהוועדה הזאת חייבת לטפל בנושא הדיור ולתת גם פתרונות

אליהו דלל:  נושא הדיור הוא המכה הקשה ביותר לזוגות צעירים

אליהו דלל:  אם אנחנו רוצים ולחזק את המדינה שלנו ולהשאיר את הזוגות הצעירים בארץ, המדינה חייבת לתת פתרונות לזוגות צעירים

אליהו דלל:  צריך להבין, חלק גדול מהגורמים שמנהלים את המדינה או נמצאים במדינה, כמו בנקים, לא בטוח שהם רוצים להוריד את מחירי הדיור

אליהו דלל:  גם לא בטוח שקבלנים רוצים להוריד את המחירים, כי הם מרוויחים אחוז מהעלות, ולא שאני משמיץ אותם

משה גפני: הם אמרו פה אתמול שהם מוכנים להקפיא את המחירים

אליהו דלל: והממוצע לדירה של ארבעה חדרים הוא שניים וחצי-שלושה מיליון שקל

אליהו דלל:  המדינה, באמצעות רמ"י, מוכרת קרקעות ושולטת על רוב הקרקעות בארץ

אליהו דלל:  כ-90% ומשהו מהקרקעות נמצאות בידי רמ"י

אליהו דלל:  אפילו אזרחים שיש להם דירה ראשונה ושנייה, לא בטוח שרוצים שההשקעה שלהם תרד

אליהו דלל:  לכן, אנחנו צריכים להתמקד בפתרונות לזוגות צעירים, ואיך אפשר לעשות את זה? כשקונים דירה, למעלה מ-50% זה מיסוי שנמצא בידי המדינה, ויש לה יכולות להוריד את המיסוי הזה

אליהו דלל:  נניח שדירה עולה שניים-שלושה מיליון שקל, ומחיר הקרקע והמיסוי בערך 50%

אליהו דלל:  אם המדינה תיקח את הסכום הזה ותיתן אותו במשכנתה לאותו זוג צעיר, כך שהוא ישלם את זה בעוד עשר שנים או עשרים שנה, כשיש לו יכולת, הזוג הצעיר יוכל לרכוש דירה בעלות הבנייה בלבד

אליהו דלל:       זאת נקודה שצריך לחשוב עליה, ולא לדבר רק על מחירי הדיור

אליהו דלל:  אנחנו רואים שמנסים להוריד את מחירי הדיור כאן כבר עשר שנים, ולא מצליחים

אליהו דלל:  לכן, צריך לעשות רפורמה גם בנושא שיווק הקרקעות

אליהו דלל:  אם רמ"י משווק מתחם של אלף יחידות דיור, צריך לגלם בתוך המכרז עצמו בין 10% ל-15% דיור לטווח ארוך בהשכרה לזוגות צעירים, ובין 10% ל-15% לזכאים ללא מחיר הקרקע

אליהו דלל:  כך נשיג הורדה מסוימת

אליהו דלל:       נקודה שנייה לגבי נושא הריביות

אליהו דלל:  העלית רעיון מצוין אתמול, ויש בו לא מעט בעייתיות, כמובן, מבחינת היישום שלו

אליהו דלל:  אני הייתי מציע ללכת בכיוון הפוך, כלומר המדינה תיתן לזוגות צעירים שלקחו משכנתה בסכומים מסוימים, זיכוי או הטבה במיסוי

אליהו דלל:  זה ייתן לשוק החופשי להמשיך עם ההלוואות, והמדינה תיתן זיכוי או השתתפות, הטבה במס

אליהו דלל:  ברגע שאתה מציג את המשכנתה, אתה מקבל הטבה במס, זיכוי

אליהו דלל:  זה דבר שיכול לעזור לאותו זוג צעיר

אליהו דלל:       חיילים קרביים משוחררים – גם בעבר ניתנו ליוצאי צבא בצבא קבע אדמות כמעט בחינם בגליל ובנגב, אבל צריך למצוא גם תעסוקה

אליהו דלל:  דרך אגב, היום צעירים יכולים לעבוד גם מרחוק, ולא חייבים להגיע למרכז

אליהו דלל:  יש מחשבים

אליהו דלל:  ליצור תעסוקה יחד עם דיור ועם מגורים גם בנגב וגם בגליל

אליהו דלל:  תודה, אדוני היושב-ראש

משה גפני: תודה רבה

משה גפני:  ניסים ואטורי, בבקשה

ניסים ואטורי: בנושא זיכוי מס יש בעיה מסוימת

ניסים ואטורי:  יש הרבה אנשים קשי יום, שמרוויחים פחות מ-7,000 שקל ולא מגיעים לרף המס

ניסים ואטורי:  לכן, עדיף לתת לציבור הקלה בצורה אחרת, ולעשות את זה כמה שיותר מהר כי יש אנשים כבר היום קשה להם

ניסים ואטורי:  ברגע שהריבית נקבעת, הבנקים לא מחכים לנו, וכבר מתחילים לגזור קופון

משה גפני: תודה רבה

משה גפני:       רבותיי, אנחנו עוברים להעברות תקציביות

משה גפני:       נדון בפניות של משרד השיכון, גם העברות וגם עודפים

משה גפני:  להעברות צריך אישור של ועדת הכספים

משה גפני:  לפי התקנון, עם עודפים אפשר לחכות 21 יום וזה מאושר אוטומטית

משה גפני:  בכל השנים שהייתי בוועדה לא הסכמתי לזה

משה גפני:  היה לי ויכוח עם אגף התקציבים, ואם אחד מחברי הוועדה מתנגד, צריך לקיים את הדיון ולהצביע

משה גפני:  גם על עודפים

משה גפני:  בתחילת הקדנציות הקודמות שלי וגם עכשיו הודעתי שאני לא מסכים לעודפים, אלא שזה יבוא לכאן לדיון

משה גפני:  חלק מהעניין של המעקב אחרי הפעולות של המשרדים השונים, זה העודפים – איך נשאר עודף משנה שעברה? למה נשאר? לכן, אנחנו דנים בעודפים כמו שאנחנו דנים בהעברות

משה גפני:  ביקשתי ממנהל הוועדה לעשות בהתחלה את המקבצים, כדי שלא יצטרכו לבוא על בקשה אחת עכשיו ועל בקשה שנייה מאוחר יותר

משה גפני:       אנחנו דנים עכשיו בעודפים של משרד השיכון, פנייה מס' 29004

משה גפני:  מי מציג?     

יפתח עשהאל: אני מאגף התקציבים

יפתח עשהאל:  פנייה של סעיף 29 – מטה משרד השיכון

יפתח עשהאל:  9,260 אלפי שקלים עודפים שנוצרו בשנת 2021, מועברים לתוכנית 2901/02 - תוכנית התפעול של מטה המשרד

משה גפני: למה זה לא בוצע?     

יפתח עשהאל: העודפים נוצרו בעיקר בפעילות שחוצה שנים

יפתח עשהאל:  לדוגמה, מיון עובדים זרים או תשלומים לחברה שמבצעת את אבטחת מזרח ירושלים

יפתח עשהאל:  לדוגמה, תשלום בגין דצמבר משולם בינואר לאחר מכן

משה גפני: מה מזרח ירושלים?     

יפתח עשהאל: אבטחת מזרח ירושלים

משה גפני: זה לא בפנייה הזאת

יפתח עשהאל: זה חלק מהעודפים

משה גפני: אנחנו מדברים על 29004

משה גפני:  יש אבטחה של מזרח ירושלים ונדבר על זה, אבל זה בהמשך

יפתח עשהאל: חלק מהעודפים נוצרו בגין זה

יפתח עשהאל:  זה מורחב בסוף

אימאן ח'טיב יאסין: ומה עושים עם התקציב הזה?     

יפתח עשהאל: כלל התקציב מיועד לתקציב התפעול של מטה משרד השיכון

משה גפני: למה נוצר בזה עודף?     

יוסי שבת: אני אסביר

יוסי שבת:  אני מנהל אגף תקציבים, משרד הבינוי והשיכון

יוסי שבת:  כחלק מתפעול המשרד אנחנו משלמים שכר למאבטחים במזרח ירושלים

משה גפני: למה?     

יוסי שבת: היום זה נמצא במשרד הבינוי והשיכון

משה גפני: למה?     

יוסי שבת: זה כבר שנים

משה גפני: אני שואל את הלמה הזה כבר עשר שנים

יוסי שבת: נכון

יוסי שבת:  אתה שואל אותנו הרבה הרבה שנים, ובכל פעם שמגיע שר חדש, הוא משאיר את זה במשרד הבינוי והשיכון

יוסי שבת:  דרך אגב, אלקין ניסה להעביר את זה למשרד ירושלים והמורשת

משה גפני: אנחנו כנסת חדשה

משה גפני:  אני מבקש לדעת למה אבטחת מזרח ירושלים לא נמצא במשרד לביטחון פנים

משה גפני:  למה זה לא נמצא בגופי האבטחה? למה זה במשרד השיכון? במשרד המורשת? במשרד ירושלים? למה?     

יוסי שבת: אני רק אחדד שמדובר במאבטחים אזרחים

יוסי שבת:  זאת שאלה פוליטית של מדיניות

יוסי שבת:  גם אלקין בקדנציה האחרונה – השר אלקין הוא עדיין שר הבינוי והשיכון – בחן את האפשרות להעביר

יוסי שבת:  אני מניח ששר חדש גם יבחן את האפשרות להעביר את זה למקום אחר

משה גפני: אולי לא נאשר את זה כדי שהשר החדש יהיה חייב לפעול?      

יוסי שבת: לא, אני אסביר

יוסי שבת:  התקציב מועבר כנגד התקשרויות, בין היתר אבטחת מזרח ירושלים

יוסי שבת:  הרוב זה תפעול שוטף של המשרד – ניקיון, שמירה, מערכות מידע

ינון אזולאי: כמה כסף לאבטחת מזרח ירושלים וכמה כסף בפנייה הזאת?     

יוסי שבת: בסך הכול אנחנו מדברים על 100 מיליון בשנה

יוסי שבת:  בפנייה הזאת מדובר בכ-2 מיליון מתוך 10-9 מיליון, וזה עדיין עודפים עלות אבטחת מזרח ירושלים

משה גפני: 100 מיליון?     

יוסי שבת: 100 מיליון בשנה

ניסים ואטורי: למה צריך לאבטח במיוחד את מזרח ירושלים?     

יוסי שבת: מדובר בהחלטת ממשלה ישנה והחלטת בית משפט

יוסי שבת:  ככל שתהיה ממשלה אחרת - - -     

ניסים ואטורי: יש שם סכנה מיוחדת?     

יוסי שבת: זאת הייתה החלטה - - -     

משה גפני: 100 מיליון?     

אימאן ח'טיב יאסין: לא צריכה להיות שם אבטחה בכלל

ניסים ואטורי: נכון, שיהיה שלום

ניסים ואטורי:  אתם רוצים שלום, אמרו לנו

מיכל שיר סגמן: אפשר לפתוח שם לשכה פרלמנטרית

ניסים ואטורי: אני מוכן לבוא לאבטח בחצי מזה

ניסים ואטורי:  אני אעמוד בכניסה

אימאן ח'טיב יאסין: בגלל שיש שם לשכה פרלמנטרית, צריך לאבטח

ינון אזולאי: הרב גפני, אם אפשר לא לדבר על הנושא הזה, כי זה אבטחת מזרח ירושלים ואיתמר בן גביר ירצה גם את זה למשרד שלו

אימאן ח'טיב יאסין: ואנחנו נתנגד לזה

משה גפני: זה מתחיל להיות חסר היגיון לחלוטין

ניסים ואטורי: 8 מיליון בחודש

ינון אזולאי: צחוק בצד, זה הפתרון

ינון אזולאי:  אני מדבר ברצינות

ינון אזולאי:  100 מיליון שקל לאבטחת מזרח ירושלים, ואם פותחים את המשרד לביטחון לאומי, יכול להיות שזה אמור להיות שם

ינון אזולאי:  יכול להיות

יוסי שבת: נכון

יוסי שבת:  לגבי מספר המאבטחים, אנחנו מדברים על כ-400 מאבטחים, שמאבטחים 24 שעות גם בעיר דוד, גם בהר הזיתים וגם בעיר העתיקה

מיכל שיר סגמן: זה משטרה? זה צבא?     

יוסי שבת: אלה מאבטחים אזרחיים

יוסי שבת:  הם מאבטחים את בית הקברות בהר הזיתים ומבנים שמתגוררים בהם יהודים, וסובלים מהתנכלויות

מיכל שיר סגמן: למה לא הצבא?     

יוסי שבת: זאת אבטחה אזרחית וככה הוחלט

יוסי שבת:  זאת שאלה של מדיניות

משה גפני: אנחנו יודעים שיש בעיות בהר הזיתים

ניסים ואטורי: מי אחראי על זה

ניסים ואטורי:  שר השיכון?     

ינון אזולאי: מבחינה מקצועית יש לכם התנגדות שזה יעבור למשרד אחר? למשרד לביטחון לאומי או לביטחון פנים, לא משנה איך תקרא לזה?     

יוסי שבת: זאת שאלה של מדיניות

משה גפני: ינון, אני לא מקיים את הדיון הזה

משה גפני:  אתה רוצה שאני אריב עם גולדקנופ במשרד השיכון?     

ינון אזולאי: לא הבנתי

ינון אזולאי:  נראה לך שהחסידים שלהם ילכו לשמור שם?     

משה גפני: אני אומר ברצינות, אנחנו נמצאים בפתחה של ממשלה חדשה

משה גפני:  אנחנו אומרים שצריך לבחון את העניין הזה מחדש, ומדברים על זה כבר שנים

משה גפני:  בכל פעם נכנס שר למשרד השיכון או לביטחון פנים, והעניין הזה לא מתקדם

משה גפני:  אנחנו מבקשים לדבר על העניין הזה

משה גפני:  תהיה ממשלה חדשה, יהיו שרים חדשים

משה גפני:  זה נמצא במקום לא לעניין, שיקבלו החלטה ויגידו לנו מה ההחלטה

ניסים ואטורי: אם נשאל את גולדקנופ אם הוא רוצה לקחת את הביטחון אליו, אני חושב שהוא לא ירצה

ניסים ואטורי:  לכן אנחנו צריכים לבחון את העניין ולדון בעניין הזה

ניסים ואטורי:  אם יש עודף תקציבי של 9 מיליון שקלים מתוך 100 מיליון, 100 מיליון זה מוגזם מדי

ניסים ואטורי:  9 מיליון זה עודף וצריך להעביר את זה לאנשים שיש להם משכנתה

יוסי שבת: 9 מיליון זה על כל הפעילות השוטפת של המשרד

אימאן ח'טיב יאסין: לאן מעבירים ולאיזה מטרות?     

יוסי שבת: מדובר בתשלומים שוטפים, שכר לאנשים בשטח שנמצאים שם, של חברות אבטחה פרטיות

יפתח עשהאל: זה רק 2 מיליון, ו-9 מיליון אחרים משולמים לכל פעילות מטה המשרד

ניסים ואטורי: כמה עודף היה בשנה שעברה?     

יפתח עשהאל: בשנה שעברה היה בסך הכול 55 מיליון שקלים

יוסי שבת: זאת השלמה, כי הייתה לנו פניית עודפים אחת שכבר עברה בוועדת הכספים, וזאת היתרה

משה גפני: אני בבעיה, כי אני צריך לאשר עכשיו עודפים של ממשלה, ואני חושב שהיא תפקדה לא נכון

משה גפני:  אני צריך לאשר את זה, והממשלה הלא טובה מבקשת את זה

ניסים ואטורי: הממשלה הקודמת, נשארו להם 54 מיליון

ניסים ואטורי:  אני חושב שיש להם בזבוז יתר של כספים

משה גפני: אבל יש רצף שלטוני וצריך לדעת, שכאשר יש עודף כזה והוא אומר לך שיש התקשרויות שהממשלה התקשרה, אם אתה עוצר את זה, אתה מכניס את המדינה לבעיה

משה גפני:  זה לא סיפור פשוט

משה גפני:  הייתי רוצה להצביע נגד ההחלטות של הממשלה הקודמת, אבל אני אצביע בעד

משה גפני:  אין בררה

ינון אזולאי: יש לך רוב?     

ניסים ואטורי: אתה רוצה לדון בזה? אמרת שנדון בזה

ניסים ואטורי:  בוא נחכה שהשר ייכנס לתפקיד

משה גפני: יש פה שתי סוגיות

משה גפני:  אנחנו מדברים על העתיד, ומכאן ואילך הולכים לאשר תקציב

משה גפני:  בתקציב יהיה כסף לאבטחת מזרח ירושלים במשרד השיכון

משה גפני:  עכשיו תהיה ממשלה חדשה, שרים חדשים, ואנחנו מבקשים, תבחנו את העניין הזה כי הוא לא במקום

משה גפני:  תנסו להעביר את זה, לתת את זה וכל מה שנלווה לעניין

משה גפני:  עכשיו אנחנו מדברים על הסכמים שנעשו, ואנחנו היינו נגד הממשלה הזאת, אבל יש רצף שלטוני

משה גפני:       מה תגיד לאותם קבלנים או לעובדי ניקיון, שנמצאים גם בעודף, שאתה לא מוכן לאשר את העודף שהיה? זה לא מכאן והלאה שאתה אומר לגולדקנופ לבחון את העניין הזה

משה גפני:  צריך לבדוק מכאן ולהבא מה נעשה עם הדבר הזה

משה גפני:  על העבר אין לנו בררה

משה גפני:  הכול עודפים, נכון?     

יוסי שבת: הכול עודפים

משה גפני: 29004, מי בעד אישור העודף הזה, ירים את ידו

משה גפני: פניית עודפים 29004 אושרה

אימאן ח'טיב יאסין: אני נמנעת לכך שיהיה תקציב למקום הזה

משה גפני: זה עודף כללי – עובדי ניקיון וכן הלאה

משה גפני:  מדובר ב-2 מיליון מתוך 9 מיליון

משה גפני:  על כל פנים, היה רוב לעודף הזה והוא אושר

משה גפני:       אנחנו עוברים לבקשת העברה מס' 257, בבקשה

יפתח עשהאל: פנייה של 2,065,762 שקלים בהרשאה להתחייב עבור סעיף 70, סעיף הפיתוח של משרד השיכון

יפתח עשהאל:  החלוקה בין התוכניות היא בסכומים הבאים:     תוכנית 7002/02 – 2,065762 שקלים; תוכנית 7002/03 – 152,632 שקלים בהרשאה להתחייב

משה גפני: מגזרי המיעוטים?     

יפתח עשהאל: כן

משה גפני: למה זה בנפרד?     

יפתח עשהאל: המבנה של סעיף 70 בנוי ככה, שיש פיתוח של אתרים כלליים

משה גפני: יש פה כסף קואליציוני?     

יפתח עשהאל: לא, אין כסף קואליציוני בפנייה הזאת

משה גפני: למה הנושא של פיתוח ביישובים היהודיים בבנייה העירונית למגזר המיעוטים נמצאים בנפרד?     

יפתח עשהאל: היסטורית זה בנפרד

יפתח עשהאל:  כל פעילות משרד השיכון מפוצלת להרבה תוכניות, כמו שאנחנו רואים, ובאמת בנפרד

יפתח עשהאל:  הכוונה שלנו בעתיד היא לאחד את זה, כי הפעילות כבר אחידה על כל האתרים ברחבי הארץ

יפתח עשהאל:  בגלל שזה המבנה הקיים בסעיף 70, אנחנו פועלים לפי ההפרדה הזאת

משה גפני: מי החליט לאן נותנים את התקציב הזה?     

יפתח עשהאל: החלוקה של ההרשאות היא בשיח בין משרד האוצר למשרד השיכון

יפתח עשהאל:  מה שמנחה אותנו פה זה השיווקים

ינון אזולאי: שואל הרב גפני מה הקשר שלכם להחליט לאן זה ילך, ולא למשרד השיכון?     

משה גפני: למה לירכא כן ולמקום אחר לא? זאת רק דוגמה

ינון אזולאי: בתוך המגזר הערבי, למה לזה כן ולזה לא?     

משה גפני: כן, וגם במגזר היהודי

יפתח עשהאל: החלוקה היא על כל המקומות שבהם משרד השיכון שיווק קרקעות ברחבי הארץ

יפתח עשהאל:  הרי כשמשרד השיכון משווק קרקע ומפתח קרקע למגורים, זה כמעט בכל יישוב ברחבי הארץ

יפתח עשהאל:  אנחנו מעורבים בהקצאת התקציב לתוכניות

יפתח עשהאל:  בשיח בינינו משרד השיכון העלה את הצורך, והראה את כמות הצלחות השיווקים וכמה פעילות הולכת לצאת השנה

יפתח עשהאל:  אנחנו בהתאם מספקים את ההרשאות הנדרשות

ינון אזולאי: לגבי הפיתוח ביישובים, כולם מקבלים אותו דבר מבחינת סכום, או אם יש פיתוח יותר קשה אתם נותנים יותר? איך זה הולך?     

יפתח עשהאל: הפיתוח הוא לא מכספי המדינה

ינון אזולאי: בסופו של דבר הוא נופל על הקבלן

יפתח עשהאל: לא בדיוק על הקבלן

ינון אזולאי: על רוכשי הדירות

ינון אזולאי:  אתה צודק

יפתח עשהאל: חלק מעלות רכישת הקרקע היא עלות הפיתוח עצמה

יפתח עשהאל:  כשרמ"י משווקת במכרז את הקרקע, היא גובה עלות פיתוח, ובהתאם זה גם מוריד מערך הקרקע, כמובן

ינון אזולאי: היא גובה פיתוח והיא לא עושה את הפיתוח

יפתח עשהאל: המדינה עושה את הפיתוח, או בהתקשרות - - -     

ינון אזולאי: הקבלן שזכה בזה משלם על הפיתוח

ינון אזולאי:  על זה דיברתי קודם, למה שהמדינה לא תעשה את הפיתוח

ינון אזולאי:  הרי היא מרוויחה כסף

ינון אזולאי:  פיתוח בגליל, למשל ברכסים, עולה יותר מפיתוח באור יהודה

יפתח עשהאל: הקבלן רואה את הסכום שהוא משלם על הקרקע והוא מקבל את הקרקע מפותחת

יפתח עשהאל:  כל עוד עלות הפיתוח גבוהה יותר, מחיר הקרקע יורד

יפתח עשהאל:  המדינה מוותרת על הכנסות בשביל לפתח גם במקומות - - -     

ינון אזולאי: למה בכל זאת המחיר יקר, אם היא מוזילה לו בגלל הפיתוח את הקרקע?     

יפתח עשהאל: זה לא אמור לקרות

ינון אזולאי: זה מה שקורה

יפתח עשהאל: ממה שאני מכיר, במקום שיש מכרז תחרותי, המדינה מסבסדת לפעמים גם את עלויות הפיתוח במקומות שבהם ערך הקרקע לא מספק

יפתח עשהאל:  גם אם עלות הפיתוח גבוהה, היא יכולה לעלות על מה שיזם רוצה לשלם

אליהו דלל: המכרז כולל בדרך כלל היטלי פיתוח וקרקע

אליהו דלל:  מאחר והמחיר הוא מחיר השוק, ברגע שמחיר הפיתוח גבוה, מחיר הקרקע נמוך ולהפך

ינון אזולאי: אני רק אומר דבר אחד, שהפיתוח לא צריך להיות בכלל על הקבלן, ושהמדינה תשית את זה על עצמה

ינון אזולאי:  כך גם הרוכש לא ישלם את זה

אליהו דלל: אני איתך, אבל בקטע יותר ספציפי

אליהו דלל:  זאת אומרת, לזוגות צעירים תן את ההטבה; אחרים, שיש להם כסף ורוצים לגור במקום אחר, שישלמו

ינון אזולאי: אנחנו מדברים רק על זוגות צעירים, דירה ראשונה

אליהו דלל: אבל זה לא מופרד פה, וזאת בדיוק הנקודה

יפתח עשהאל: השלטון המקומי מכיר טוב את הנושא

אליהו דלל: תודה רבה על הפרגון

יפתח עשהאל: זאת הסוגיה

ינון אזולאי: בסעיף 3 מדובר על כל הסכמי הגג

ינון אזולאי:  יש מקומות שבהם הסכמי הגג מוצו? העבירו את התקצוב? אפשר להסתכל עליהם בצורה כזאת?     

יפתח עשהאל: מרבית הסכמי הגג עדיין בפעילות ובפיתוח

ינון אזולאי: האם יש מקום שסיימו, והמדינה העבירה את הכול?     

משה גפני: ינון, למה משרד האוצר כל כך פעיל בעניין הזה? יש את משרד השיכון

משה גפני:  אני לא שואל את זה להקניט אלא באופן אמיתי, וזה מדליק אצלי נורות אדומות

משה גפני:  היכן שיש שיווקים אתם אומרים שצריך לתת לפי הסכמי הפיתוח וכולי

משה גפני:  למה משרד האוצר מהווה גורם בעניין הזה? זה נראה כאילו הוא מתערב בדברים לא לו

משה גפני:  הם צריכים לאשר את התקציב הכללי, ומכאן ואילך הם יעמדו מהצד, ואתם תטפלו

משה גפני:  אני בעד משרד האוצר ואני גם אוהב לנהל איתם דיאלוג, אבל זה נראה לא טוב

משה גפני:  כשראיתי את זה הייתי בטוח שהביצוע במגזרי המיעוטים זה הסכם עם רע"ם, והכול מקצועי, לפי מה שאתה אומר, אז למה כל החלוקות האלה? למה משרד האוצר ולמה החלוקה?     

אימאן ח'טיב יאסין: הכול אמור להיות מקצועי

משה גפני: נכון, אז למה מחלקים את זה?     

אימאן ח'טיב יאסין: דיברת על מיעוטים

ניסים ואטורי: הוא שואל למה זה דרך משרד האוצר ולא דרך משרד השיכון

יוסי שבת: כשמשרד הבינוי והשיכון מקבל תקציב ממשרד האוצר בתחילת שנה, אנחנו לא יודעים בדיוק כמה הצלחות שיווק יהיו וכמה תקציבים ייכנסו למדינה כתוצאה מהצלחות שיווק

יוסי שבת:  בפועל, במהלך השנה יש שיווקים, יש הצלחות

יוסי שבת:  היום יש הרבה תקנות ולכן אנחנו מנסים לבצע מבנה חדש כדי לשפר את זה מעט

יוסי שבת:  זה לא ישפר לגמרי, ועדיין יהיה צורך להקצות את התקציבים האלה

יוסי שבת:  לפי הצלחות השיווק אנחנו אומרים לאוצר: אלה השיווקים שהצלחנו, זה כסף שנקבע מבחוץ וזה לא כסף של המדינה

יוסי שבת:  קבלן שזכה שילם לרמ"י, העבירו את זה להכנסות משרד הבינוי והשיכון, ותביאו לנו תקציב כנגד זה כי אנחנו חייבים לעמוד בחוזה פיתוח מול הרשויות ומול הקבלנים

יוסי שבת:  קבלן בא להיכנס לשטח, והוא חייב שאנחנו נהיה שם כבר עם עבודות פיתוח

משה גפני: זה ברור

משה גפני:  אני שואל האם יכול להיות שאתה עושה שיווק, הכול נעשה כדין על פי הקריטריון, והאוצר אומר לך אני לא מעביר כסף?     

יוסי שבת: לא

יוסי שבת:  הוא מעביר את הכסף, כי זה אפילו לא כסף שלו

יוסי שבת:  חלק מהכסף יש לנו בבסיס התקציב

משה גפני: אתה הבנת מה שאני שואל?     

יוסי שבת: הבנתי לגמרי, ואני אוסיף עוד מילה

יוסי שבת:  השנה יש לנו הרבה יותר הכנסות משנים קודמות, ולכן היינו צריכים תוספת תקציב

יוסי שבת:  בדרך כלל אנחנו יודעים לפי אומדן מה אנחנו צריכים, ואנחנו מקבלים את זה בבסיס

יוסי שבת:  השנה יש לנו עוד מיליארד-שניים נוספים, וזה מה שאתם רואים בהעברה הזאת

יוסי שבת:  הרבה מאוד הצלחות שיווק, אולי כי שוק הדיור היה מאוד חם וקבלנים ניגשו, במיוחד בפריפריה

יוסי שבת:  היו לנו הצלחות שהיו מאוד שונות משנים קודמות

ינון אזולאי: מבחינתנו הצלחה היא לא שיווק, אלא כשדייר מקבל את המפתח, ובמחיר סביר

אליהו דלל: זה מתחיל משיווק, ולדעתי יש חוסר תיאום בין משרדים

אליהו דלל:  לדוגמה, מינהל מקרקעי ישראל יכול לשווק במזרח העיר נתניה למעלה מ-6000 יחידות דיור, ומה הבעיה? זה תלוי בכביש שנקרא 561

אליהו דלל:  לצערי, משרד התחבורה החליט לבטל את הכביש הזה ואי-אפשר לשווק ולבנות ללא הכביש

אליהו דלל:  זה חוסר תיאום משווע

אליהו דלל:  מצד אחד, רוצים לשווק, רוצים לבנות, רוצים להוזיל, אבל חוסר התיאום הזה בין המשרדים פשוט לא הגיוני

משה גפני: מה זה פעולות תומכות בבנייה חדשה למגורים?     

יפתח עשהאל: בפנייה הזאת יש שלושה דברים עיקריים: ישן מול חדש ומוסדות ציבור

יפתח עשהאל:  חלק מהדברים הם חלק מעלויות הפיתוח שמועברות לרשויות בגין שיווק שהצליח בשטח שלהם; תשלום עבור בניית מוסדות ציבור לשכונות החדשות

משה גפני: ירוחם גם נמצאת פה? גבעת האירוסים?     

יפתח עשהאל: ירוחם גם נמצאת פה, יש גם שכונות בירוחם

יפתח עשהאל:  כן, גם גבעת האירוסים

משה גפני: מה זה פעולות שיכון שוטפות?     

יוסי שבת: אנחנו מדברים בעיקר על התקשרויות של מערכות מידע

יוסי שבת:  יש לנו את זה גם בתקציב מזומן, גם בפעילות שוטפת וגם בפעולות שוטפות

יוסי שבת:  יש לנו התקשרויות ארוכות טווח

משה גפני: תחזוקת דיור ציבורי – מה לכם ולדיור ציבורי?     

ינון אזולאי: לפני זה אני שואל על תוכניות הגג

ינון אזולאי:  יש מקומות שלא התחילו בגלל בעיה, כמו שאמר חבר הכנסת אלי דלל

ינון אזולאי:  על זה יש לכם תשובה? בכביש שאמור להיות שם צריך להיות תיאום מינימלי

ינון אזולאי:  זה לא המקום היחיד ואני מכיר עוד מקומות עם בעיה כזאת

ינון אזולאי:  הדבר הזה נכון, ויש גם תביעות קרקע בכל מיני מקומות

אליהו דלל: לעיתים מאשימים את האוצר שלא נותן תקציבים לכבישים מסוימים, ולכן דיברתי על חוסר תיאום

אליהו דלל:  זה לא רק בין משרד התחבורה לבין משרד השיכון או רמ"י

אליהו דלל:  גם משרד האוצר צריך לתת את הדעת על אותם כבישים חיוניים ולדרכי גישה לשכונות חדשות

משה גפני: מה שאמרת זה ברור וזה לא המקרה היחיד

יפתח עשהאל: אני אדייק

יפתח עשהאל:  לשאלתך הקודמת, בקריית גת כבר סיימו את הסכם הגג

משה גפני: היות ואתה פה, שלא תבוא לחינם

משה גפני:  אני רוצה תשובה

משה גפני:  אם אתה יכול עד סוף היום לענות על מה שהעלה חבר הכנסת דלל, מה קורה עם הכביש הזה

משה גפני:  משווקים קרקעות, ומה קורה עם הכביש? אני לא מכיר את הכביש, אבל הוא חבר ועדה והוא רוצה לדעת

משה גפני:  עד סוף היום תגידו לנו

יפתח עשהאל: נעשה את הבדיקה הזאת

יפתח עשהאל:  אני רק אגיד שמהות הסכמה הגג היא מעטפת נרחבת של כל התשתיות הנדרשות עבור הפיתוח של השכונות החדשות

אליהו דלל: עם הכביש הזה תקצבתם 40 מיליון שקל להמשך פיתוח, כאשר העלות שלו היא כ-200 מיליון, וזה לא תוקצב

אליהו דלל:  זאת התשובה שיש לי נכון לסוף השבוע שעבר

משה גפני: חבר הכנסת דלל, אני רוצה תשובה

משה גפני:  אתה הרי רוצה שהעניין ייגמר

יפתח עשהאל: אין לנו תשובה כי נתניה זה אתר שרמ"י מפתחים ולא משרד השיכון, ולכן נברר איתם

יפתח עשהאל:  רמ"י אחראים על הפיתוח הזה

ינון אזולאי: אתה אומר שאם היה פה נציג של רמ"י, משרד האוצר לא היה מתערב

אליהו דלל: למי רמ"י שייכת? חברים, התבלבלנו

ניסים ואטורי: מדינה נפרדת, רמ"י

משה גפני: אני מבקש תשובה

משה גפני:  זה מתחיל להיות אפילו מעניין

משה גפני:       מה זה תחזוקת דיור ציבורי? מה לכם ולדיור הציבורי? כבר התנערתם מזה

יפתח עשהאל: תחזוקת הדיור הציבורי נמצא במשרד השיכון, כמובן

יפתח עשהאל:  ה-900 אלף שקל שמועברים כאן הם ספציפית בגין פרויקטים שעברו התחדשות עירונית

משה גפני: מה זה דיור ציבורי? אני לא מבין

משה גפני:  יש דיור ציבורי במדינת ישראל?     

יפתח עשהאל: יש דיור ציבורי במדינת ישראל

משה גפני: כמה דירות יש?     

עשהאל צור: כמובן, יש דיור ציבורי במדינת ישראל

משה גפני: החוק של רן כהן כבר התבטל

עשהאל צור: היום יש כ-48 אלף דירות, ואלה רק דירות למשפחות

עשהאל צור:  בנוסף לכך יש לנו עוד כ-13 יחידות - - -     

משה גפני: מי מנהל אותם?     

עשהאל צור: עמידר, עמיגור, שקמונה וחלמיש

עשהאל צור:  עמידר היא החברה הגדולה ביותר, עם סדר גודל של כ-30 אלף דירות

אליהו דלל: אפשר לקבל את החלוקה בין החברות המנהלות?     

ינון אזולאי: אני מבקש לקבל את הרשימה של כל המנכ"לים בעמידר בשנה האחרונה

אליהו דלל: וגם את הרווחים שלהם

יוסי שבת: הדוחות מתפרסמים

יוסי שבת:  אלה דוחות של רשות החברות הממשלתיות וזאת חברה ממשלתית

יוסי שבת:  יש באתר רשות החברות הממשלתיות

עשהאל צור: בנוסף לכך, יש עוד כ-13 אלף יחידות דיור שהן בתי גיל זהב, וגם הן באחריות משרד השיכון

עשהאל צור:  בנוסף לכך, יש עוד כ-20 אלף יחידות של מקבצי דיור באחריות משרד העלייה והקליטה

משה גפני: כשאנשים קונים דירות בדיור הציבורי, כמו שהיה במשך כל השנים, אין דירות חדשות?     

עשהאל צור: כמובן שיש

משה גפני: מה היה בשנה האחרונה מבחינת דירות חדשות?     

יוסי שבת: לגבי קצב רכישת הדירות, בשלוש השנים האחרונות רכשנו כ-750 דירות, ובשנה האחרונה רכשנו פחות כי המחירים עולים והיכולת של המשרד להתמודד עם השוק הפרטי הייתה מאוד קשה

יוסי שבת:  אנשים פשוט באו ולקחו את הדירות

משה גפני: כמה דירות יש היום בדיור הציבורי?     

יוסי שבת: אמר עשהאל שזה בערך 48 אלף

משה גפני: כולל הדירות שהוא לא מופקד עליהן

משה גפני:  כמה יש ביחד

יוסי שבת: יש בתי גיל זהב ויש דיור ציבורי

יוסי שבת:  אנחנו מדברים על קצת מעל 50 אלף כולל בתי גיל זהב

משה גפני: כמה היו לפני חמש שנים?     

יוסי שבת: בשלוש השנים האחרונות מכרנו 4,760 דירות, ורכשנו 700

יוסי שבת:  על כל דירה שאנחנו קונים, אנחנו מוכרים חמש דירות כי מחיר המכירה הוא מחיר מוזל, ומחיר של דירה שאנחנו קונים הוא יותר יקר

משה גפני: זאת אומרת שיש פחות דירות בדיור הציבורי

יוסי שבת: יש פחות דירות בדיור הציבורי, ואנחנו פועלים להגדיל את המלאי דרך הגדלת המחיר העליון שאנחנו יכולים לרכוש דירה

יוסי שבת:  פעלנו בתקופה האחרונה להעלות את המחיר, כי המחירים כל כך עלו, שאי אפשר היה לקנות דירות

ינון אזולאי: כשאתם כמדינה לא מצליחים לקנות, אתם מבינים מה עוברים זוגות צעירים?     

יוסי שבת: אנחנו עושים את כל המאמצים, ויש לנו תקציב לזה

ינון אזולאי: אם המדינה לא מצליחה לקנות דירות - - -     

אליהו דלל: זה מה שציינו גם קודם

אליהו דלל:  החברות האלה רווחיות לפי ניהול הספרים

אליהו דלל:  אם הן רווחיות, שייקחו את הרווח וישקיעו ברכישת דירות

עשהאל צור: לגבי הרווחים של החברות, יש הסכם מול רשות החברות

אליהו דלל: אל תבלבלו אותנו

אליהו דלל:  מה זה הסכם עם רשות החברות? זאת אומרת, לא לקנות דירות

יוסי שבת: החברה המרכזית היא עמידר, ויש הסכם עם עמידר

יוסי שבת:  מחצית מהרווח שלה בשנה האחרונה היה 80 מיליון, ו-40 מיליון הלכו לתחזוקת הדיור הציבורי

יוסי שבת:  גם בתחזוקת הדיור הציבורי אנחנו מביאים את הכסף מהאוצר, ובקניית דירות אנחנו מביאים ממכירה

יוסי שבת:  יש לנו כסף לקנות דירות, ואין לנו בעיה של כסף

יוסי שבת:  הקושי שלנו היה לתפוס את הדירות, כי אלה דירות יותר זולות, ואנשים היו קונים אותם מהרגע להרגע

יוסי שבת:  לעמידר יש כללים לקנות, ונציג של עמידר לא יכול לומר: אוקיי, קניתי את הדירה

יוסי שבת:  היום השוק מתקרר קצת, ואנחנו יודעים שיש יותר יכולת לקנות

אליהו דלל: האם יש דירות ריקות שלא מאוכלסות, ואם כן כמה? אולי נקיים דיון יחד עם החברות המשכנות, אדוני היושב-ראש?      

משה גפני: יש בקשה לקיים דיון על עמידר, אלא אם כן ועדת הכלכלה תעשה את זה

מיכאל ביטון: שאיננה, אבל תמנה אותי ליושב-ראש ואני אעבוד שם במקביל איתך

משה גפני: אני לוקח בחשבון שיוקמו הוועדות וניכנס לאיזשהו סדר

משה גפני:  מה שאנחנו עושים עכשיו זה העברות

ינון אזולאי: היו כ-900 דירות, ואוכלסו עם העלייה מאוקראינה

יוסי שבת: חלק אוכלסו וחלק שיפצנו

יוסי שבת:  אנחנו פועלים גם לנסות למכור וזה תהליך יותר מורכב

יוסי שבת:  בסוף צריך אישורים, אבל אנחנו פועלים למכור

יוסי שבת:  היום יש בערך 700 דירות

משה גפני: תודה

משה גפני:  מיכאל ביטון, בבקשה

מיכאל ביטון: תודה, היושב-ראש, הייתי בוועדת החוץ והביטחון

מיכאל ביטון:  זה דיון חשוב מאין כמוהו, ויש לו שני היבטים

מיכאל ביטון:  מדינת ישראל כשיטה רוצה להרוג את הדיור הציבורי

מיכאל ביטון:  הרוח הזאת מגיעה מהאוצר, מתפיסות כלכליות

מיכאל ביטון:  זאת בושה וחרפה לערכים של המדינה

מיכאל ביטון:  הערכים של המדינה הזאת היו לתת קורת גג לעולה ואז נעלמו הדירות

מיכאל ביטון:  היו כ-200 אלף בתים והיום יש כ-50 אלף בתים

מיכאל ביטון:  היינו מדינה עם 3 מיליון אנשים, עם 200 אלף דירות בדיור הציבורי, והיום אנחנו מדינה עם 9 מיליון עם 50 אלף דירות

מיכאל ביטון:  מחמירים את הכללים ואתה צריך להיות נכה בלי יד, בלי רגל, עם ילדים, בלי כסף, בלי משהו לאכול כדי שאולי תזכה אי פעם להמתין בתור חמש שנים לקבל בית

מיכאל ביטון:       זה מצב הדיור הציבורי; זאת מדיניות ממשלתית כלכלית קלוקלת והיא בושה וחרפה לכולנו

מיכאל ביטון:  לא משנה איזה ממשלות, כי אלה עשרים שנות הזנחה ובעומק זה להרוג את הדיור הציבורי

מיכאל ביטון:  פשוט להמית אותו המתת חסד

מיכאל ביטון:  לבלום תקציבים, לבלום כספים של דירות שנמכרו

מיכאל ביטון:  וזה חטא קדמון

מיכאל ביטון:  את החטא הזה אני שם בצד עלינו, כממשלה, ככנסת

מיכאל ביטון:  הלוואי שנעשה משהו ראוי למדינה בתחום הזה

מיכאל ביטון:  ואפשר לעשות, כי הבושה של המדינה שהיא שמה 2 מיליארד שקל סיוע בשכר דירה

מיכאל ביטון:  באותם 2 מיליארד שהמדינה בזבזה בכל שנה, היא הייתה מייצרת מאות אלפי בתים דרך BOT ודרך דברים אחרים

מיכאל ביטון:  זה כסף עצום

מיכאל ביטון:  היא יודעת לזרוק כסף על סיוע בשכר דירה שלא מסייע

מיכאל ביטון:  כשהעני הולך למשא ומתן על בית, אומרים לו: אתה עני, מי בטוח שתשלם? הוא אומר: יש לי 2,000 שקל מהמדינה

מיכאל ביטון:  יש לך 2,000? אם הבית עלה 5,000, הוא יעלה 6,500 כי יש לך 2,000 מהמדינה ואתה נאלץ לקחת את הבית

מיכאל ביטון:   אבל יש פשע אחר, וזה חברת עמידר

מיכאל ביטון:  היא פושעת והיא רקובה והיא מושחתת וצריך לסגור אותה כמו שסגרנו את רשות השידור ואמרנו: נקים משהו מתפקד מאפס

מיכאל ביטון:  שמנו את כל הביצים בחברה הכי גרועה למדינה

מיכאל ביטון:  חברה שמנכ"לים מתחלפים בה, חברה שלא נותנת שירות

משה גפני: לכן ביקשת את השמות של המנכ"לים?     

מיכאל ביטון: כן

מיכאל ביטון:  פעם אדם יכול היה ללכת לסניף בירוחם לקבל עזרה, והיום אומרים לו: סע לדימונה, סע לבאר שבע

מיכאל ביטון:  בקריית שמונה יש אלפי בתים בכל המרחב, ואין להם עם מי לדבר

מיכאל ביטון:  הם סגרו עמדות, ובכלל לא מעניינים אותם האזרחים

מיכאל ביטון:  החברה הזאת מכרה בשנים האחרונות אלפי בתים לא ראויים למגורים, ותוך שנה-שנתיים ממכירת הדירה אומרים שהבניין בקריית שמונה מסוכן למגורים

מיכאל ביטון:  מפנים את הדיירים

מיכאל ביטון:      החברה הזאת מפרסמת בעיתונות חדשנות, תמ"א 38, התחדשות עירונית

מיכאל ביטון:  ניקח את מתחם גילה, נקים 1,000 בתים

מיכאל ביטון:  יש שם 300-200? נעשה 1,000

משה גפני: הבנתי

משה גפני:  מה אתה מציע לעשות?     

מיכאל ביטון: תן לי עוד קצת להתלהב, אדוני

מיכאל ביטון:  איך עצרת אותי באמצע השוונג? אני אלך איתך, אתה צודק

מיכאל ביטון:  1,000 בתים התחדשות עירונית במקום 300-200, כמה הוקצו במרחב הזה תוספת לדיור ציבורי? אפס

מיכאל ביטון:  למה אפס? אם נמכור בגילה, נרוויח יותר כסף ונקנה במקום אחר בזול

מיכאל ביטון:  כמה קניתם בזול? לא, נקנה בגילה, נעשה קרן להתחדשות עירונית

מיכאל ביטון:  לפני כמה שנים הבטיחו את הקרן הזאת

מיכאל ביטון:  אין קרן

מיכאל ביטון:  בלוף

מיכאל ביטון:  כמה רווחים בעמידר? 30 מיליון, 40 מיליון שקל, 100 מיליון שקל רווחים בשנה

מיכאל ביטון:  אני צריך חברה ממשלתית שצריכה להביא בתים עם רווחים? מישהו מאיתנו צריך דבר כזה?      אני אומר לך, שלצערי, יש שני פשעים – הפשע הממשלתי – כנסת, אוצר – דיברנו על זה; ופשע עמידר

מיכאל ביטון:  פשוט לחסל את החברה הזאת מיידית בהצעת חוק

מיכאל ביטון:  אני הולך להביא הצעת חוק לסגור את עמידר

ינון אזולאי: חבל שלא הבאת אותי לפני זה, והיינו תומכים בה

ינון אזולאי:  למה לא הבאת את זה?      

מיכאל ביטון: תתמוך בזה עכשיו

ינון אזולאי: איפה היית כל השנה הזאת?     

מיכאל ביטון: אתה לא היית בוועדת כלכלה אז לא שמעת את זה

מיכאל ביטון:  אתה הלכת יותר מדי לוועדת הכספים

מיכאל ביטון:  אתה לא היית ואל תגיד מה לא שמעת

ינון אזולאי: מיכאל, את הזעקה שלך עכשיו שמעו בכל הבניין

ינון אזולאי:  אני יודע שהזעקה שלך מהלב

ינון אזולאי:  היית מגייס אותנו אז לזה

מיכאל ביטון: ינון אזולאי, אתמול בלילה נדדה שנתי

מיכאל ביטון:  שאלתי את עצמי למה אני כל כך עצבני על עמידר

מיכאל ביטון:  אני עצבני כי מסעודה ביטון, אם לתשעה ילדים, השאירו אותה בדירה של 50 מטר עד 1980 מהמעברה בשנת 1963

מיכאל ביטון:  אמרו לה: תקבלי בית, לא 50 מטר, אלא 70 מטר עם תשעה ילדים

מיכאל ביטון:  היא חיכתה 15 שנה

מיכאל ביטון:  ואז אתה בא לירוחם כראש עיר ואתה רואה את העוולות, ואתה רואה את היחס ואת הוועדות

מיכאל ביטון:  עכשיו אני אומר לך שיש פה בעיה מערכתית

מיכאל ביטון:  אני מכיר אותך, יושב-ראש ועדת הכספים, יש לך שתי שליחויות: לאפס את חברת עמידר ולייצר מדיניות ממשלתית חדשה בדיור הציבורי

מיכאל ביטון:  הפשע של המדיניות הוא של כולנו

משה גפני: אתה מגיש הצעת חוק?     

מיכאל ביטון: כן

מיכאל ביטון:  אני מגיש הצעת חוק לסגור את חברת עמידר, להעביר את נכסיה או לעמיגור או לחברה אחרת

מיכאל ביטון:  אגב, עמיגור עושה עבודה טובה, ויובל פרנקל, זיכרונו לברכה, אדם רגיש, אנושי

מיכאל ביטון:  תבדוק רק את התלונות – אלפי תלונות על עמידר, מעט על עמיגור

מיכאל ביטון:  פותר בעיות

מיכאל ביטון:  הוא נפטר ממחלה, האיש הזה, זכור לטוב

מיכאל ביטון:  אדם אנושי

מיכאל ביטון:  אבל היו לו פחות דירות

מיכאל ביטון:  רוב הדירות שלנו בידי עמידר, הגורל של האזרחים בידי עמידר

מיכאל ביטון:  אני לא מתכוון להרפות מהנושא הזה

מיכאל ביטון:  תודה רבה לך

משה גפני: תודה רבה

משה גפני:       אני מקדם בברכה את התלמידים משכבה י"ב בתיכון אור בצור הדסה

משה גפני:  ברוכים הבאים, מעניין בכנסת

ינון אזולאי: לגבי הדיור הציבורי בהמשך, כמה דירות לרכישה אתם מתכננים עם הכסף הזה ומה לוח הזמנים?     

מיכאל ביטון: אם זה טוב למדינה, תעשה את זה, אבל תדע שכסף שהעברת לדיור ציבורי לא הגיע ליעדו

מיכאל ביטון:  כלל יהיה נקוט בידך, מה שהלך, לא הלך; מה שהוקצה לא נקנה; מה שנקבע באוצר לרכישת בתים מבתים שנמכרו, לא הגיע עד היום

משה גפני: אני צריך להחליט מה אני עושה בגלל שיש חלוקה בין הוועדות

משה גפני:  הרבה פעמים ועדת הכספים נכנסה לדברים בגלל מעמדה המיוחד

אליהו דלל: הקמת ועדות משותפות בנושא הזה, כי אני חושב שזה נכון במקרה הזה, וכן לקדם ישיבות בנושא של עמידר, עמיגור ועוד חברות משכנות

משה גפני: תודה רבה

משה גפני:  ינון, בבקשה

ינון אזולאי: על כמה דירות מדובר בהרשאה להתחייב שהמשרד רוכש, ומה לוחות הזמנים שלהן?     

יוסי שבת: הכסף הזה הוא כסף מזומן שנכנס ממכירה השנה, ואנחנו מפנים אותו ישירות לרכישה

יוסי שבת:  דרך אגב, פנינו לזכאים כדי שאם הם מוצאים דירות, שיפנו ישירות לעמידר ויקנו את הדירות

יוסי שבת:  יש הבדלים בין יישובים, כלומר יש מקומות בהם המחירים יותר יקרים ומגיעים ל-2 מיליון שקל ויותר

יוסי שבת:  בפריפריה זה יותר זול, ויש תקרה לפי יישוב

יוסי שבת:  מחיר של דירה הוא בין מיליון וחצי לשני מיליון, ובשנה האחרונה קצב הרכישה היה נמוך יחסית

יוסי שבת:  קנינו רק 150 דירות והיה מאוד קשה, ובחודשיים האחרונים אנחנו מצליחים לקנות יותר

מיכאל ביטון: למה קשה אם יש לך מחיר מטרה ומחיר מופחת ומחיר למשתכן, כשהמדינה יודעת בדיוק כמה עולה הדירה הזאת? למה זה קשה? אתה מוציא את המכרזים של מחיר מופחת, מחיר מטרה ומחיר למשתכן ואתה בא לקבלן בזמן השיווק, ואומר לו: תשאיר לי את הדירות האלה

מיכאל ביטון:  הן עולות מיליון-מיליון מאתיים שקל

מיכאל ביטון:  אתה משווק את הדירות האלה, משרד השיכון עושה את המבצעים האלה

מיכאל ביטון:  למה קשה לקנות שם?     

יוסי שבת: אלה דירות חדשות, ולא תמיד הקבלנים מוכנים

יוסי שבת:  יכול להיות שצריך לבחון מדיניות כפי שהייתה פעם

מיכאל ביטון: מי שואל את הקבלנים? אתה קבעת להם כללים של דיור מופחת ומחיר מטרה

מיכאל ביטון:  על מה אתה מדבר? אתה קבעת בדיוק כמה יעלה הבית, ואתה לא יכול לקנות מקבלן שקבעת לו כמה יעלה הבית? איזה תירוץ זה? ב דיור מופחת ומחיר מטרה עולים בפריפריה מיליון שקל

מיכאל ביטון:  אתה מספר פה שאי אפשר לקנות בתים?     

יוסי שבת: אני אסביר, זאת שאלה של מדיניות

מיכאל ביטון: אל תגיד שהיה קשה; תגיד שלא תפקדתם

מיכאל ביטון:  קשה לקנות בתים? אתם מוכרים בתים במיליון שקל, במחיר מטרה ומחיר מופרט, ואותה יד לא יודעת לקנות את אותו בית?      

משה גפני: מיכאל, סליחה

משה גפני:  מי שאשם זה איווט ליברמן, שר האוצר

משה גפני:  הוא היה צריך להגיד לו: תקנה, תמכור

מיכאל ביטון: הנושא הזה בדמי

משה גפני: צריך לקבוע מדיניות

ינון אזולאי: שאלתי שאלה מה הצפי לרכישה? אתה לא שם לעצמך יעד? הרי אם תסגור היום, אתה יודע שזה יעלה לך סכום מסוים, ואם תסגור בעוד שלושה חודשים, זה יעלה מחיר אחר

יוסי שבת: היה לנו תכנון לקנות הרבה יותר דירות השנה ולא הצלחנו כי המחירים עלו

יוסי שבת:  רצינו לקנות לפחות 800-700 דירות בשנה ולא הצלחנו

ינון אזולאי: עזוב את מה שהיה

ינון אזולאי:  למה אתה לא קונה בתמ"א 38?     

יוסי שבת: אתה צודק

יוסי שבת:  זאת שאלה של מדיניות שהייתה בעבר

יוסי שבת:  יכול להיות שבחוזים שישווקו היום יגידו: תכלול מספר דירות שיהיו לדיור ציבורי

יוסי שבת:  ממילא אני נותן לזכאים, חייב לתת גם לדיור ציבורי

משה גפני: אני עובר להצבעה

משה גפני:  מספר פנייה לוועדה 257

משה גפני:  מי בעד אישור הפנייה ירים את ידו

משה גפני: פנייה 257 אושרה

משה גפני: הפנייה אושרה

משה גפני:       אני עובר לפנייה 263 של משרד השיכון על סיוע בשכר דירה, בבקשה

עשהאל צור: הפנייה דנה בסעיף תקציבי 42, והיא נועדה לתקצב סך של 201,040 אלפי שקלים בהוצאה עבור סיוע בשכר דירה לקשישים

עשהאל צור:  יש פה בעצם רק תוכנית אחת, תוכנית מס' 4202/01 – סיוע בשכר דירה

משה גפני: ממתי הפנייה הזאת אצלכם?      

יוסי שבת: בכנסת או באוצר?     

משה גפני: אתם נותנים סיוע בשכר דירה לקשישים

משה גפני:  מתי הכינו את הפנייה הזאת?     

עשהאל צור: בשבועיים-שלושה האחרונים

משה גפני: אתם נותנים סיוע בשכר דירה?     

עשהאל צור: כן, כמובן, אנחנו נותנים סיוע

עשהאל צור:  מדובר בתוכנית גדולה שיש בה למעלה מ-2 מיליארד שקל, כפי שהזכיר קודם חבר הכנסת

עשהאל צור:  בסוף שנה יש גידול טבעי של זכאים, וכמובן, בתחילת שנה אנחנו מנסים לעשות הערכה הכי מדויקת שאנחנו יכולים

משה גפני: אני בעד זה ואני חושב שזה נכון

משה גפני:  אני רק שואל מה הייתם עושים אם לא הייתה מוקמת ועדת כספים זמנית ולא היינו מאשרים את זה?     

יוסי שבת: במהלך נובמבר פנינו למשרד האוצר, ואחר כך לוועדת הכספים, ואמרנו להם שב-1 בדצמבר אין לנו אישור חשב לשלם ל-180 אלף זכאים סיוע בשכר דירה

יוסי שבת:  החשב אמר לנו שאין לו אישור ממשרד האוצר

משה גפני: מה שהחשב אמר לכם אני יודע

משה גפני:  הוא אמר את זה גם לי

יוסי שבת: נכון, נכון

יוסי שבת:  אמרנו שיש שתי חלופות: או שאנחנו מצליחים להעביר בוועדת כספים, או שהחשב הכללי במשרד האוצר יאשר למשרד הבינוי והשיכון להיות במינוס, כמו אדם שנמצא במינוס בחשבון האישי שלו

יוסי שבת:  לפני שנתיים היה יום אחד של עיכוב בתשלומי סיוע בגלל שלא הייתה התאמה דרך ועדת הכספים בתקציבים, והיה בלגאן בכל הסיפור

משה גפני: החשב הכללי שאל אותי האם נראה לי שהוועדה תאשר את זה

משה גפני:  אמרתי שמההיכרות שלי עם חברי הוועדה, אני מעריך שסיוע בשכר דירה לקשישים יאשרו

משה גפני:  הוא אמר שאם לא, אני צריך לעצור את זה

משה גפני:  לכן שאלתי אתכם

יוסי שבת: השארנו שתי אפשרויות

משה גפני: למה חיכיתם עד הרגע האחרון?     

מיכאל ביטון: אתם אומרים שיש גידול בזכאים

מיכאל ביטון:  כמה זכאים לסיוע בשכר דירה? כמה תוכנן בתחילת השנה? כמה זכאים יש היום? זה גידול של 10% בערך, אבל תגידו את המספרים

יוסי שבת: היום יש 183 אלף, ובתחילת שנה היו בערך 175 אלף

יוסי שבת:  יש גידול טבעי של אנשים ויש פניית סוף שנה שמאזנת את זה

ינון אזולאי: אתה מדבר על 201 מיליון לעוד 10 אלפים זכאים?     

יוסי שבת: היה כנראה תקצוב לא מדויק

ינון אזולאי: בכאלה פערים? אתה מדבר איתי על 10 אלפים, שאתה נותן להם 201 מיליון, וזה בלי פרופורציה

ינון אזולאי:  כמה אתה נותן לשכר דירה?     

יוסי שבת: בממוצע 1,000 שקל לדייר, ולממתינים לדיור ציבורי – 3,000 שקל

ינון אזולאי: אם תעשה חישוב של המכפלות האלה, לא תגיע ל-201 מיליון

עשהאל צור: יש כ-180 אלף זכאים לסיוע בשכר דירה מכלל הסוגים

ינון אזולאי: אתה אומר שזה מחויב לשנה הבאה, זה מובן

ינון אזולאי:  כלומר, אתה אמור להיות מתוכנן לשנה הזאת, אבל בפער כזה? אני זורם עם מה שאתה אומר, שיש לכם עוד 11 אלף שזקוקים לסיוע בשכר דירה, וגם אם כולם מקבלים 3,000 שקל, כמה זה? 33 מיליון?     

עשהאל צור: בתחילת השנה אנחנו מנסים לעשות תחזית כמה שיותר מדויקת

ינון אזולאי: עזוב את הדיוק, אתה לא עונה לי

ינון אזולאי:  אני מכבד אותך, וזה סיפור הזוי של הבדל בין 33 מיליון ל-200 מיליון

ינון אזולאי:  אתה מבין את הפער? בתקציב הזה לא דייקתם ב-85%

עשהאל צור: אני אחזור על מה שכבר עניתי

עשהאל צור:  אנחנו מנסים לעשות תחזיות כמה שיותר מדויקות, ובמקרה של סיוע בשכר דירה, אנחנו לא יכולים, כמובן, לעצור ולא לשלם לזכאים בזמן

עשהאל צור:  הייתה תקופה בלי ועדת כספים, ולכן לא יכולנו להתקדם עם זה

עשהאל צור:  ברגע שיכולנו, אנחנו רצים כדי שלא תהיה בעיה עם התשלום לחודש דצמבר

ינון אזולאי: להגיד לך שענית לי? לא

ינון אזולאי:  אני לא יכול להישאר עם תשובה שיש בה פער של 85%

ינון אזולאי:  אני לא יכול

משה גפני: אני רוצה לברך את החצי השני של שכבה י"ב בתיכון אור, צור הדסה

משה גפני:  ברוכים הבאים לכנסת, ברוכים תהיו

משה גפני:       אפשר לקבל תשובה בקצרה? כבר מתחיל להיות מאוחר, ועבודה רבה לפנינו, בבקשה

עשהאל צור: כמו שענינו, אנחנו מנסים לעשות תקציב כי מדויק שאפשר

עשהאל צור:  כשאנחנו צופים שתהיה איזושהי חריגה בתקציב, אנחנו עושים את המקסימום כדי לתקצב את הכסף

עשהאל צור:  זאת הסיבה שהיינו לחוצים לעשות את זה

ינון אזולאי: קיבלתי, אני בעד

ינון אזולאי:  פנייה חשובה

משה גפני: אימאן, בבקשה

אימאן ח'טיב יאסין: מתוך 170 אלף אנשים שנזקקים, כמה מתוכם מהחברה הערבית, אם בכלל?     

עשהאל צור: אני לא מכיר שיש פילוח לפי מגזרים

אימאן ח'טיב יאסין: אני מבקשת שישלחו לנו פילוח, בבקשה

משה גפני: תגידו באופן כללי

ניסים ואטורי: מה הקריטריונים? כל עוד היה איווט, הוא עזר כנראה לקהילה מסוימת, אני חושש

עשהאל צור: הקריטריונים משתנים בין זכאים לדיור ציבורי

עשהאל צור:  יש זכאים לפי מבחן הכנסה, יש זכאים לפי מקבלי הבטחת הכנסה, נכים, נשים מוכות, אסירים משוחררים

עשהאל צור:  יש הרבה קבוצות וכמובן אין שום אפליה כלפי אף אחד מהמגזרים

עשהאל צור:  אני לא יודע לתת נתונים

אימאן ח'טיב יאסין: בכל זאת, אפשר לקבל את הפילוח הזה?     

יוסי שבת: אני אנסה לבדוק אם יש לפי מגזר

אימאן ח'טיב יאסין: אני מבקשת לקבל

ניסים ואטורי: פילוח לא רק לפי מגזר ערבי

יוסי שבת: אין פה הפרדה, כמובן, וכל אחד זכאי

ניסים ואטורי: מה זה שכל אחד זכאי? מה הקריטריון?     

אימאן ח'טיב יאסין: אני לא יכולה להאמין שאין זכאים מהחברה הערבית

מיכאל ביטון: יש זכאים

ניסים ואטורי: לממשלה הקודמת לא הייתה בעיה עם ערבים

ניסים ואטורי:  הייתה לה בעיה עם מגזרים אחרים כנראה

משה גפני: רבותיי, לא להפוך כל דבר טכני לדיון

משה גפני:  אני מבקש, אם אתם יכולים להעביר לוועדה את הפילוח

ניסים ואטורי: אני רוצה לראות מה הקריטריון של קבלת התמיכה

יוסי שבת: קריטריון של הסיוע בשכר דירה? נעביר

משה גפני: תודה רבה

משה גפני:  מי בעד אישור פנייה 263?      

משה גפני: 						פנייה 263 אושרה

משה גפני: הפנייה אושרה

אימאן ח'טיב יאסין: מתי אתם יכולים להעביר את הפירוט?     

יוסי שבת: אנחנו נעביר את זה תוך יום

יוסי שבת:  אם לא תהיה תשובה, אני גם אסביר

יוסי שבת:  אנחנו נסביר את הכול

משה גפני: לא יכול להיות שאין

משה גפני:  אין מציאות כזאת

משה גפני:       פנייה מס' 70015

משה גפני:       אני רק רוצה להגיד לתלמידים, שאנחנו עוסקים בתקציב שאושר מתי שאושר

משה גפני:  עכשיו עושים שינויים בתקציב הזה – צריך לתת סיוע בשכר דירה לקשישים, צריך לעשות הסכמי פיתוח ביישובים השונים, גם היהודים וגם הערבים

משה גפני:  אנחנו צריכים לאשר את זה ובלי אישור של ועדת הכספים, אי-אפשר לבצע את זה

משה גפני:  לכן, בכל משרד שיש בו העברה כזאת או עודפים משנה שעברה, אנחנו מקיימים דיון ומצביעים

משה גפני:  אם אנחנו מצביעים נגד – אין כסף

משה גפני:  בבקשה

יפתח עשהאל: 70015 – הפנייה להעברת עודפים בסעיף הפיתוח של שיכון

משה גפני: מה יש לכם בהסכם עם עמידר?     

יפתח עשהאל: עמידר – תוכנית 7005/02 – ההסכם השוטף לתפעול הדיור הציבורי, 13,467 אלפי שקלים

יפתח עשהאל:  חבר הכנסת מיכאל ביטון, אתה מקבל רשות דיבור

מיכאל ביטון: לאיזה מטרה זה הולך? בניהול ותחזוקה המצב על הפנים כבר שבעים שנה

מיכאל ביטון:  מסכנים דיירי עמידר

מיכאל ביטון:  אם היית בא לראות איך מתחזקים בלוק

מיכאל ביטון:  אתה פותח עכשיו דף חדש עם ממשלה חדשה, ואתה מנקה שולחן של חטאי העבר

מיכאל ביטון:  זה ייתן להם אוויר קל לשרוד את החודשים האלה

משה גפני: איזו חברה יותר גדולה, עמידר או עמיגור?     

מיכאל ביטון: עמידר – 15 אלף; עמיגור – יש לה 10-15 אלף דירות

מיכאל ביטון:  יש לה גם דיור מוגן

משה גפני: למה ההסכם עם עמידר הוא רק 13 מיליון וההסכם עם עמיגור על 155 מיליון?     

יפתח עשהאל: אני מזכיר, אדוני היושב-ראש, שמדובר רק בעודפים

יפתח עשהאל:  זאת פניית עודפים

יפתח עשהאל:  אלה העודפים שנוצרו באותה שנה וההתנהלות של החברה

מיכאל ביטון: כי עמיגור יודעת לבצע יותר טוב

מיכאל ביטון:  עמיגור טובה כל כך מבחינה ביצועית, שהמדינה קונה ממנה שירות, למשל במיגון לצפון

מיכאל ביטון:  אתה נותן לה כסף והיא מבצעת

מיכאל ביטון:  אם אתה יודע את ההיסטוריה, לעמיגור יש גם גב של הסוכנות היהודית מראשיתה

ינון אזולאי: מיכאל, התשובה שלך היא תשובה, אבל זה בדיוק ההפך

ינון אזולאי:  לעמיגור יש יותר עודפים, כלומר הם לא ניצלו את כל הכסף מספיק

מיכאל ביטון: זה לא עודף אלא תוספת תקציבית

ינון אזולאי: זה לא תוספת אלא עודפים

ינון אזולאי:  בתשובה שלך אתה צודק

מיכאל ביטון: אולי עודפי תפעול

משה גפני: מה עוד יש לכם להגיד על הפנייה הזאת? למה אתם רוצים שנאשר אותה?     

יפתח עשהאל: עיקר הכסף הולך לאתרים שהמשרד מפתח בכל רחבי הארץ בהתאם לשיווקים, כמו שאמרנו

יפתח עשהאל:  הכסף מתגלגל ועובר לשנה הבאה כי הפיתוח נפרס על פני מספר שנים

משה גפני: ינון, יש לך הערות?     

ינון אזולאי: כן

ינון אזולאי:  יש דיירים, משפחות גדולות עם עשרה ילדים, שיש להם שתי דירות

ינון אזולאי:  חלק מהילדים עדיין בבית ולא נשואים, ומכיוון שהם עברו את גיל 18, אומרים להם שהם לא יכולים להמשיך לגור שם

ינון אזולאי:  השאלה היא האם יש לכם פתרון לזה כי כל הזמן ממשיכים לשלוח להם מכתבים שהם צריכים לצאת מהבית

משה גפני: אני מברך את שכבה י"ב בתיכון אור, צור הדסה

משה גפני:  ברוכים הבאים לוועדת הכספים וה' יברך אתכם שיהיה לכם בריאות, אושר ונחת

מיכאל ביטון: צריך להוסיף שאנחנו עוזרים לאנשים שקשה להם, אין להם בית וכן בסיוע בשכר דירה

מיכאל ביטון:  אלה הסעיפים

מיכאל ביטון:  כתוב בתורה: הלא פרוס לרעב לחמך ועניים מרודים תביא בית

מיכאל ביטון:  בעידן המודרני, עניים מרודים תביא בית, זה לדאוג לדיור הציבורי

מיכאל ביטון:  גם בכנסת עוסקים בדברים טובים, וזה מה שתלמדו היום בכנסת

מיכאל ביטון:  לא הכול שלילי ויש שיתוף פעולה בין אופוזיציה לקואליציה על מה שטוב למדינה

יוסי שבת: אני אתייחס, חבר הכנסת ינון אזולאי, הגיעו כמה פניות לדרג המקצועי דווקא, וזה יותר טוב, לגבי דירות שאוחדו בדיור הציבורי

יוסי שבת:  לפחות בחלק מהן אי אפשר להפריד

יוסי שבת:  אני מקווה שאנחנו נצליח לקבל עכשיו החלטות, זה נמצא אצלנו בוועדת מחירים שאמורה לדון בפניות כאלה, בליווי משפטי ובליווי החשבות של המשרד

ינון אזולאי: ממשיכים לשלוח להם מכתבים

ינון אזולאי:  תשלחו להם מכתב שזה נמצא בטיפול ונחזור אליכם כשתהיה תשובה

ינון אזולאי:  זה לא אדם ספציפי, אני מדבר איתך על שכונה שלמה

ינון אזולאי:  פנו אליי מאשדוד מרחוב רבי טרפון שתי אלמנות, וחוץ מהן הייתה עוד משפחה

ינון אזולאי:  אני מדבר על שלוש משפחות שנמצאות שם, הווה אומר שזה כל האזור הזה

ינון אזולאי:  אלה בניינים שגרים בהם בדיור ציבורי של עמידר, והם רוצים לרכוש את הדירות

ינון אזולאי:  להוציא אותם עכשיו והם יישארו עם עשרה ילדים באותו בית? זה פשוט קטסטרופה

יוסי שבת: ככל שאי אפשר לפצל את הבית, אני מקווה שיהיה לנו הרבה יותר קל להגיד שימכרו אותו

ינון אזולאי: לא אמרו שאי אפשר לפצל את הבית

ינון אזולאי:  אלה שני בתים

מיכאל ביטון: האם יש חוק בדבר או שזה נתון להחלטה של מישהו?     

יוסי שבת: זאת החלטה משפטית

ינון אזולאי: גם אם אפשר וקל לפצל אותם, קשה לפצל את המשפחה

מיכאל ביטון: ינון, אתה מפספס את הדיון ואתה לא נוגע בדבר עצמו

מיכאל ביטון:  המשפחה הזאת גרה בשתי דירות כל חייה

מיכאל ביטון:  מישהו חכמולוג בא ואומר: אני אתן לכם לקנות רק דירה קטנה כי אתם זוג צעיר בן שבעים

מיכאל ביטון:  זאת משפחה רווחתית עם קשיים, ומי קבע שלוקחים להם דירה? החוק קבע? המנכ"ל קבע? אצל מי הסמכות?      

יוסי שבת: זה בנהלים של המשרד, אבל אני מקווה שנצליח להתגבר על זה

מיכאל ביטון: מי קבע את זה, אדוני?      

יוסי שבת: זה בנהלים של המשרד

מיכאל ביטון: את הנהלים המנכ"ל משנה

מיכאל ביטון:  באיזה תפקיד אתה שם?     

יוסי שבת: אני מנהל אגף התקציבים במשרד

מיכאל ביטון: כמנהל אגף תקציבים אתה יכול להציע שאדם ששכר במשך כל חייו שתי דירות יוכל לקנות את הדירות האלה?     

יוסי שבת: אני לא בחלק המשפטי או החשבותי

מיכאל ביטון: אנחנו מקבלים הרבה פניות, ואני אגיד לך מה חמור באירוע, דבר שהוא גם עילה לתביעה ייצוגית – חלק קנו שתי דירות וחלק נכנעו וקנו רק אחת

מיכאל ביטון:  זאת אומרת, יש פה אפליה

יוסי שבת: הפניות האלה מגיעות בסופו של דבר לוועדה במשרד הבינוי והשיכון ואני יושב-הראש שלה

משה גפני: מה אנחנו יכולים לעשות?     

מיכאל ביטון: שאדם ששכר שתי דירות, יקנה את הדירות שהוא שכר כל חייו

מיכאל ביטון:  שלא ישחקו איתו משחקים

אימאן ח'טיב יאסין: השאלה גם מה מחיר הדירות

משה גפני: תודה רבה

משה גפני:       בקשת עודפים מס' 70015 – מי בעד אישור הפנייה?     

משה גפני: בקשת עודפים 70015 אושרה

משה גפני: הפנייה אושרה

משה גפני:       בקשת עודפים מס' 42005 – מענקי בינוי ושיכון

עשהאל צור: הפנייה מבקשת להעביר עודפים בסך של 18,232 אלפי שקלים, בחלוקה לתוכניות הבאות:     תוכנית מס' 4201/01 – מענקים וסבסוד ריבית

משה גפני: מה עשיתם כל השנה, שעכשיו מגיעים עודפים בכמויות כאלה? לעצור את הדיור של החרדים בשפיר – עשיתם

משה גפני:  מה נשאר לכם שם?     

ינון אזולאי: זה בדיוק הכסף שהשתחרר והם עושים איתו העברה

מיכאל ביטון: חנקו אותם עד העצם, ואמרו להם: תגססו עם שנורקל

מיכאל ביטון:  עכשיו אומרים להם: תוציאו את השנורקל

משה גפני: מה עכשיו עודפים? בבקשה

משה גפני:  זה לא אתם, זאת המדיניות של השרים

יואב הכט: כבוד היושב-ראש, אני אשמח להתייחס לשאלה לגבי העברת העודפים

יואב הכט:  באופן ככלי, בכל שנה אנחנו מעבירים את העודפים לפי פעימות בהתאם לדיווח הביצוע

משה גפני: למה ביטלתם את שפיר לחרדים? איפה החרדים יגורו?     

יואב הכט: אם אני אוכל להתייחס לעודפים

משה גפני: אם אתה יכול להתייחס למה שאני שואל

ינון אזולאי: הרב גפני, הוא הבחור הכי רציני באוצר

ינון אזולאי:  הוא לא מחייך ולא כלום

משה גפני: עם מי אני אדבר, עם שר השיכון? עם שרת הפנים?      

ינון אזולאי: עם יואב הכט

יואב הכט: מבחינת העודפים, הפניות שאתם רואים על שולחן הוועדה הוגשו בקיץ כמעט לפני ארבעה-חמישה חודשים, מרביתן ככולן

יואב הכט:  לכן מדובר בלוח זמנים רגיל לחלוטין כמו בכל שנה

משה גפני: הממשלה הקודמת לא תפקדה? מה היה בדיוק?     

מיכאל ביטון: היושב-ראש אמר שוועדת כספים בלי פוליטיקה, רק עבודה נטו

מיכאל ביטון:  ככה אמר היושב-ראש

מיכאל ביטון:  מידי פעם עקיצה קטנה לא תזיק, אתה אומר

מיכאל ביטון:  בואו נעבוד למען הציבור, ועזבו עכשיו את הפוליטיקה

עשהאל צור: תוכנית מס' 4201/01 – מענקים וסבסוד ריבית – 641 אלפי שקלים; תוכנית מס' 4201/03 – אשראי לדיור - 122 אלפי שקלים; תוכנית מס' 4202/01 – סיוע בשכר דירה – 15,793 אלפי שקלים; תוכנית מס' 4203/01 – עמלות ניהול הסיוע – 1,676 אלפי שקלים

ינון אזולאי: תוכנית מס' 4202/01 – יש פה עודפים של כספים קואליציוניים

ינון אזולאי:  תן לי קצת הסבר

עשהאל צור: אם חבר הכנסת ינון אזולאי זוכר, בדצמבר 2021 העברנו סכום לטובת ממתינים קשישים

עשהאל צור:  זה היה הסכם קואליציוני של השר אלקין

עשהאל צור:  נשלח אליכם ההסכם הקואליציוני, סעיף 7 או 8, והסכום עבר כדי שנוכל לשלם כבר בינואר את הכסף

עשהאל צור:  בגלל שרוב העודפים כבר הועברו, פה מדובר על החלק שמעבירים כרגע בעודפים, אבל הכספים כבר הוקצו

ינון אזולאי: כמו שאתה אומר, כבר העברנו את העודפים האלה

עשהאל צור: העברנו חלק מהעודפים האלה

ינון אזולאי: זה חלק נוסף של העודפים? 

יואב הכט: כן

יואב הכט:  את כל הבדיקות עשינו ודיברנו על זה

ניסים ואטורי: יש כאן סעיף שחוזר על עצמו בכל פעם – בתי גיל זהב, בתי גיל זהב

ניסים ואטורי:  בבחירות שמענו על בתי גיל זהב, שאיווט ליברמן מוציא אותם להצביע

ניסים ואטורי:  הוא הניח שם קלפי, וגם שם להם את הפתק בקלפי

ניסים ואטורי:  אני מעוניין לדעת מה הסיפור הזה, ובגלל זה אני שואל מה הקריטריון

ניסים ואטורי:  אם זה קריטריון לפי זרם מסוים – אני לא רוצה לנקוט בדעה גזענית – יש בעיה שליברמן דואג להם כל הזמן

ניסים ואטורי:  בקלפי כולם מצביעים לאיווט ליברמן, ויש כספים שהולכים למקום כלשהו מסיבה פוליטית

ניסים ואטורי:  אני רוצה לדעת

ניסים ואטורי:  אמרתי את זה גם קודם, ולא קיבלתי תשובה

ניסים ואטורי:  אני רוצה לדעת מה הקריטריון של מי שמקבל את העזרה לגיל הזהב, ומה הקוד של גיל הזהב

ניסים ואטורי:  זה קופץ בכל פעם מחדש, וזה די מרתיח

ניסים ואטורי:  תגיד לי מה הקריטריון, ואנחנו לא חותמת גומי של ליברמן

עשהאל צור: בתי גיל זהב זה דיור ציבורי לקשישים

עשהאל צור:  כמו שאמרנו קודם, יש דיור ציבורי למשפחות ויש דיור ציבורי לקשישים

עשהאל צור:  כמובן, מדובר בדירות יותר קטנות במקבצים כאלה ואחרים

עשהאל צור:  מדובר באוכלוסייה החלשה ביותר – קשישים מקבלי השלמת הכנסה

משה גפני: למה אלה כספים קואליציוניים? מה שאתה מסביר זה דבר חיוני

עשהאל צור: לא, שאלו שאלה אחרת

עשהאל צור:  לא הסברתי לגבי הכספים הקואליציוניים

עשהאל צור:  כפי שהסברתי, חבר הכנסת גפני, היינו כאן בוועדה בשנה שעברה, ובדצמבר הועברו כספים קואליציוניים לטובת ממתינים לדיור ציבורי

עשהאל צור:  הכספים האלה כבר הועברו, כדי שיוכלו לשלם בינואר את הכספים

עשהאל צור:  כמו שהזכיר יואב קודם, את רוב העודפים כבר העבירו וכרגע אנחנו מעבירים עוד חלק קטן מהעודפים של שנה שעברה

משה גפני: למה אלה כספים קואליציוניים? למה משרד האוצר לא נותן את הכסף הזה?     

אליהו דלל: אדוני היושב-ראש, מתוך אלה שנמצאים בדיור, כמה מהם עולים חדשים מארצות אירופה וכמה עולים חדשים מארצות ערב? הוא ייתן לך את התשובה, ואז תבין מה התשובה

משה גפני: יכול להיות שזה נכון, מה שאומר חבר הכנסת דלל?     

אליהו דלל: לא אמרתי מה התשובה

ניסים ואטורי: בואו נבחן את זה

ניסים ואטורי:  יש מספר מגזרים, וצריך לטפל בכל הקשישים בישראל ולא לפי הצבעה בקלפי

אליהו דלל: אפשר לקבל את זה? הרי אתם יודעים מי נמצא בדיור הציבורי

יוסי שבת: ברוב הבתים של גיל הזהב יש עולים ממדינות יוצאי ברית המועצות

יוסי שבת:  הרבה מהעולים הגיעו קשישים, וחלק גדול מדיירי גיל הזהב הם עולים

יוסי שבת:  יש גם ותיקים וגם עולים

אליהו דלל: לא שאני מתנגד לתת להם סיוע, אני רק רוצה לדעת מה הניתוח

ניסים ואטורי: האם זה מחולק לכל ציבור הקשישים המתקשה בכל הארץ, או שזה ממוקד בבתי גיל הזהב?     

משה גפני: בואו נמקד את מה שהחברים טוענים וגם את מה שאני רוצה לדעת

משה גפני:  אנחנו מדברים על קשישים שצריך לסייע להם בשכר דירה

משה גפני:  השאלה הראשונה היא למה אין את הכסף הזה בתקציב המדינה

משה גפני:  אם אין את הכסף הזה בתקציב המדינה, איך זה מגיע פתאום מהסכם קואליציוני, ואז נשאלת השאלה שמעלה חשד, שהמדינה לא עושה את זה

משה גפני:  אנחנו רוצים לדעת האם הכסף הזה, שהוא כסף קואליציוני והוא לא החלטה של המדינה, ניתן לקבוצות אוכלוסייה כאלה או אחרות? אם כן, אנחנו רוצים לדעת מה החלוקה

יוסי שבת: אני אסביר מה היה

יוסי שבת:  השר אלקין, כשהוא בא למשרד, אמר שיש הפרש בין מה שמקבלים זכאי משרד הקליטה לבין זכאים של משרד השיכון בבתי גיל הזהב

יוסי שבת:  הם ממתינים לדיור ציבורי, בעצם לבתי גיל זהב, והוא ביקש שכל הממתינים יקבלו את אותו סכום סיוע

יוסי שבת:  הגדילו בעיקר לזכאי משרד הקליטה עולים וגם לזכאים ותיקים את הסכום ל-3,100

יוסי שבת:  היו כל מיני סכומים שתלויים בהרכב המשפחתי, אבל בשתי פעימות הגדילו את הסכום

משה גפני: אל תבלבלו אותי בעניין הזה

משה גפני:  למה אתם לא נתתם את הכסף הזה? צריך או לא צריך להגדיל? כן או לא?     

עשהאל צור: חבר הכנסת גפני, מעבירים סיוע בשכר דירה לקשישים הממתינים, ומדובר בכסף שנמצא בתקציב המדינה

עשהאל צור:  ההסכם הקואליציוני נתן תוספת של 2,000 שקל

יוסי שבת: עכשיו זה קיים, עכשיו זה בתקציב

יוסי שבת:  לפני כן לא כולם קיבלו את ההשלמה

משה גפני: האם יש חלוקה? האם זה ניתן לקבוצה מסוימת של הקשישים והעולים החדשים?     

יוסי שבת: בעיקר לעולים, כי היה להם סכום יותר נמוך מהוותיקים

משה גפני: עולים מאיפה?     

יוסי שבת: עולים של משרד הקליטה

יוסי שבת:  כלל העולים

יוסי שבת:  אין חלוקה

משה גפני: כסף קואליציוני, של מי?     

עשהאל צור: של השר אלקין

משה גפני: אני שואל אתכם, אתם רוצים לעכב את זה?      

אליהו דלל: אני מציע לעכב עד שנקבל תשובות ברורות

מיכאל ביטון: אני מסתכל על זה אחרת

מיכאל ביטון:  אני לא יודע מה המניע להגדלת הסיוע בשכר דירה לקבוצה מסוימת

מיכאל ביטון:  הוא יכול להיות גם פוליטי וגם מהותי

מיכאל ביטון:  באופן מהותי, אלה כנראה קשישים ללא בית ובמצב כלכלי לא טוב

מיכאל ביטון:  השאלה אם אנחנו יכולים לדרוש בעיכוב הזה לצייר מפה ונראה עוד קשישים כאלה, שלא ממתינים לבתי גיל זהב, מקבלים סיוע בשכר דירה אבל לא קיבלו הגדלה?     

ינון אזולאי: אני אומר לך מראש שהם לא מקבלים הגדלה, אלא רק אלה שנמצאים בבתי גיל זהב

מיכאל ביטון: לא, ממתינים לגיל זהב

אליהו דלל: יש פה איזושהי אפליה מסוימת

מיכאל ביטון: מצד אחד, לא נאשר היום, אבל נדרוש תיקון והשלמה כדי להביא את זה טוב יותר בשבוע הבא

מיכאל ביטון:  אנחנו לא רוצים, חס ושלום, לפגוע בקשיש ערירי בפרנסה שלא

מיכאל ביטון:  שלא ישתמע כך מהדבר הזה

אליהו דלל: אני מסכים לחלוטין

משה גפני: אני מקבל את הבקשה הזאת

משה גפני:  אנחנו לא רוצים להצביע נגד, אנחנו רוצים להצביע בעד

משה גפני:  אנחנו חושבים שהעודף הזה הוא נכון, ואנחנו רוצים לדעת יותר פרטים, האם אפשר לתקן את הדברים שעלו כאן? האם אפשר לעשות את זה כך שזה גם ייראה צודק, ישר ושוויוני? אנחנו נצביע על זה בשבוע הבא, בעזרת ה', אחרי שנקבל את מלוא הפרטים

ינון אזולאי: התוספת של כ-2,000 שקל נמצאת בבסיס?     

עשהאל צור: כן, הכסף יהיה

ינון אזולאי: כלומר, מבחינת תקציב המדינה, בפעם הבאה זה יהיה אוטומטי ולא כספים קואליציוניים

משה גפני: תודה

משה גפני:  51006 – עודפים של הדיור הממשלתי

משה גפני:  בבקשה

יגאל גואטה: פנייה 51006 – הפנייה התקציבית נועדה להעברת עודפים משנת התקציב 2021 לשנת התקציב 2022 בסך של 28,266 אלפי שקלים, בחלוקה לתוכניות:     תוכנית מס' 1 – בינוי קריות משרדי ממשלה והנגשת משרדי ממשלה לבעלי מוגבלויות, סך של 16,258 אלפי שקלים;      תוכנית מס' 2 – 5107/02 – בינוי בתי משפט, סך של 3,253 אלפי שקלים;      תוכנית מס' 3 – 5108/01 – גבייה ותשלומי שכר דירה, סך של 8,755 אלפי שקלים

משה גפני: הסברתם את העודף הזה בדיור הממשלתי?     

ינון אזולאי: צריך ללמוד את העודף הזה

משה גפני: היה פה דיון, נשאיר את זה לשבוע הבא

יואב הכט: כבוד היושב-ראש, אם אפשר להעיר הערה

יואב הכט:  בעיקרון, כל פניות העודפים כבר נדונו והסיבות שלהן נדונו

יואב הכט:  כמובן שאין שום סתירה ואפשר לדון מחדש, אבל צריך להגיד שהעודפים הוסברו כבר לפחות פעם אחת בפניות עודפים קודמות שהוגשו בתחילת השנה

אימאן ח'טיב יאסין: האם זאת בבנייה של בתי משפט חדשים או בתוספת לקיימים?     

משה גפני: אמרת שהמשרד למיפוי ישראל ואתם זה אותו משרד?     

עשהאל צור: זה תחת שר השיכון

משה גפני: ממתי?      

עשהאל צור: אני לא מספיק בקיא בהיסטוריה, אבל אני חושב שמאז ומעולם זה היה תחת שר השיכון

משה גפני: אתה ביקשת שאני אקדים את המרכז למיפוי ישראל, מכיוון שזה חלק מהמקבץ של משרד השיכון

משה גפני:  ממתי זה תחת שר השיכון?     

עשהאל צור: אני חושב שזה מאז ומעולם, חבר הכנסת גפני, אבל אני לא מספיק בקיא בהיסטוריה

משה גפני: זה לא מאז ומעולם

משה גפני:  ביקשתי בוועדה שהמשרדים יהיו יחד

משה גפני:       המרכז למיפוי ישראל זה פנייה 43004, עשהאל, בבקשה

אימאן ח'טיב יאסין: שאלתי שאלה על הפנייה הקודמת, ורק רציתי לקבל תשובה אם אלה מבנים חדשים או תוספת לקיים?     

משה גפני: בלי להיכנס לפרטים, כי נדון בזה בשבוע הבא

אלכס פלוטנו: העודפים המבוקשים כולם עבור פרויקטים שנמצאים בתהליך, והתשלומים שהיו מתוכננים ל-2021 התעכבו

משה גפני: אנחנו בעידן חדש וצריך שתהיה שוויוניות

משה גפני:  יש בתי משפט, יש בתי דין רבניים, ואת הכול ביחד צריך לעשות

משה גפני:  לא ייתנו לסקטור אחד ולשני לא

אלכס פלוטנו: אני יכול לענות על הכול

משה גפני: לא צריך

משה גפני:  נדון בזה בשבוע הבא

משה גפני:  בבקשה

עשהאל צור: אפשר לעבור לפנייה 43?      

משה גפני: כן, בבקשה

עשהאל צור: אני מצטער, אני לא מכיר מספיק את ההיסטוריה, חבר הכנסת גפני, וחשבתי שתמיד זה היה תחת שר השיכון

עשהאל צור:       הפנייה התקציבית נועדה להעברת עודפים משנת 2021 בסך 4,252 אלפי שקלים, בחלוקה לתוכניות הבאות:     תוכנית שכר ותפעול – 4202/01 – 987 אלפי שקלים;     תוכנית מס' 2 – מערכות ופרויקטים – מס' התוכנית 4303/01 – 3,265 אלפי שקלים מהמרכז למיפוי ישראל

משה גפני: יש שאלות?     מי בעד אישור העודפים?      

משה גפני: 	פנייה 43 אושרה

משה גפני: העודפים אושרו

משה גפני:       אנחנו עוברים למשרד לביטחון פנים, המשטרה ובתי הסוהר – פנייה 226

אביה פרון: שלום, פנייה מס' 226 נועדה לתקצוב של 80,000 אלפי שקלים בהרשאה להתחייב לתקציב המשטרה ובתי הסוהר, ושינויים פנימיים שבין שירות בתי הסוהר והמשטרה

אביה פרון:  בתוכנית 5240/01 – תקצוב של 55 מיליון שקלים בהרשאה להתחייב עבור המשך בינוי במסגרת המענה לבג"ץ שטח מחייה, וכן לתכנון בינוי והרחבת מתקני כליאה נוספים לשם מתן מענה לצורך במקומות כליאה נוספים

אביה פרון:       תוכנית 5250/01 – תקצוב של 15,716 אלפי שקלים, ו-5 מיליון בהרשאה להתחייב לצורך יישום תוכניות להתעצמות טכנולוגית ולצורך שיפור המוכנות להתמודדות עם הפרות סדר

אוהד טל: לאיזה בתי כלא זה אמור להגיע, והאם לאסירים ביטחוניים?     

מישל בטאשוילי: בוקר טוב, אלה פרויקטים של בג"ץ שטח המחייה והם אמורים להגיע לבתי הסוהר עופר ונפחא

מישל בטאשוילי:  למעשה, לטובת הסוגיות האלה

אימאן ח'טיב יאסין: למה הכוונה?     

מישל בטאשוילי: בינוי אגפים חדשים במתקני הכליאה הנוכחיים, על מנת שנוכל להתאים את שטח המחייה בעקבות החלטת הממשלה שהייתה בנושא

מישל בטאשוילי:  בין היתר, מדובר בבתי סוהר ביטחוניים

ינון אזולאי: גם בשנה שעברה באתם עם אותו סעיף, ובכל פעם אתם רק מוסיפים ומוסיפים

ינון אזולאי:  אנחנו לא רואים שנבנים בתי כלא חדשים שאינם ביטחוניים

ינון אזולאי:  עשיתי ואני עושה לא פעם סיורים בבתי כלא, המצב קטסטרופה ואסירים שם סובלים

ינון אזולאי:  אם אנחנו מדברים על בג"ץ מרחב המחייה, אני גם אשאל אותך כמה אסירים אמורים להשתחרר, ולמה זה מתעכב? אני יודע שיש כאלה שעומדים בתור ולא משחררים אותם

ינון אזולאי:  מה קורה עם זה?     

מישל בטאשוילי: לשאלתך, אני יכול להסכים איתך שמתקני הכליאה לא בתנאים הכי טובים, והמשמעות היא בניית מתקני כליאה חדשים

מישל בטאשוילי:  אנחנו פועלים בנושא הזה בעקבות החלטת הממשלה האחרונה שהייתה, בין השאר בנייה נוספת במגידו

ינון אזולאי: זה היה בשנה שעברה

ינון אזולאי:  האם יש משהו חדש משנה שעברה בבתי כלא אזרחיים, לא ביטחוניים? אני מתכוון לאסירים פליליים

ינון אזולאי:  האם משהו התקדם מאז? אני רואה שאתם מבקשים עוד כסף בהעברה התקציבית עבור בתי כלא

מישל בטאשוילי: אנחנו משדרגים באופן קבוע את מתקני הכליאה שלנו בהתאם למגבלות התקציב, ואנחנו עושים את זה גם לבתי סוהר פליליים ולא רק לביטחוניים

מישל בטאשוילי:  חשוב להבין שמתקני הכליאה והבנייה של אגפים חדשים הם תוצאה של אילוץ מהמיקום שבו הם נמצאים

מישל בטאשוילי:  יש מתקני כליאה ובתי סוהר שאנחנו נדרשים להגדיל אותם, ויש לנו מקום מצומצם ומוגבל של מתקני כליאה שאנחנו יכולים להגדיל

אליהו דלל: האם מתוכננים עוד בתי כליאה,  ואם כן איפה?     

מישל בטאשוילי: הייתה החלטת ממשלה ממש לפני כחודש וחצי על תכנון והקמה של מתחם כליאה חדש במגידו

אליהו דלל: באזור באר שבע היה אמור להיות בית כליאה, בשיטת ה-BOT, ובג"ץ לא אישר את זה

אליהו דלל:  מה קורה עם זה?     

מיכאל ביטון: זה מופעל על ידי המדינה

מיכאל ביטון:  עלה לנו כמה מאות מיליונים להפר את ההסכם עם היזם

אליהו דלל: הוא קיים?     

מישל בטאשוילי: בוודאי, בוודאי

מישל בטאשוילי:  שירות בתי הסוהר מפעיל אותו

מישל בטאשוילי:  מדובר בבית סוהר אלה

מיכאל ביטון: אתם הולכים להתרחבות ותשתיות של בתי כלא, אבל אחד הפתרונות האפשריים לא לאסירים הקשים ביותר, במיוחד לצווארון לבן זה סוג של הוסטל או אזיק אלקטרוני בקהילה, גם כחלק משיקום

מיכאל ביטון:  עלויות הפעלה של דירה כזאת עם עובד סוציאלי, פחותות יותר ממיטה בכלא

מיכאל ביטון:  הבנתי שעלות של מיטה בכלא היא כחצי מיליון שקל בשנה

מיכאל ביטון:  פעם שמעתי את הנתון הזה, עלות תפעול של מיטה בכלא

מיכאל ביטון:  יש נתון על זה?     

מישל בטאשוילי: לשאלתך הראשונה, אכן אנחנו פועלים גם לחלופות כליאה, ואנחנו מיישמים בימים אלו היתכנות לחלופות כליאה נוספות

מישל בטאשוילי:  גדלנו בהיבט הזה ויש לנו הרבה יותר אנשים שמפוקחים בפיקוח אלקטרוני לדוגמה, במסגרת חלופות הכליאה

מיכאל ביטון: זה סוג של התייעלות וריווח של בתי הכלא

מיכאל ביטון:  טיפול בבעיית הצפיפות

מישל בטאשוילי: כמובן

מישל בטאשוילי:  אנחנו מתייחסים לאותו כלוא בקצה

מיכאל ביטון: כמה עולה תפעול מיטה בכלא לשנה?     

מישל בטאשוילי: העלות הכוללת של אסיר בשנה מגיעה לכ-50 אלף שקל בשנה

מיכאל ביטון: לא, מה פתאום? זה 500 אלף

מיכאל ביטון:  תבדוק אותי

מיכאל ביטון:  אולי 50 אלף שקל בחודש

מיכאל ביטון:  התבלבלת

מישל בטאשוילי: אני התכוונתי לעלויות ישירות

מישל בטאשוילי:  העלות הכוללת היא כ-250 אלף שקלים בשנה

מיכאל ביטון: עשה בדיקה

מיכאל ביטון:  אם אתם נותנים פתרונות כליאה בקהילה ובדירות למי שלא מסוכן לציבור – עבירה ראשונה – אתם גם מרווחים והעלות התפעול של דירות כאלה היא רבע מחיר ממיטה בכלא

מיכאל ביטון:  לשם צריך להקצות את הכסף הזה

מישל בטאשוילי: בוודאי

מישל בטאשוילי:  חשוב לנו האסיר בקצה ואנחנו רוצים להקטין את שיעור הרצידיביזם

מישל בטאשוילי:  אם יש חלופות כליאה ונוכל לשקם אותו ולהחזיר אותו בחזרה - - -      

מיכאל ביטון: לא אם יש

מיכאל ביטון:  אתם תזמו

מיכאל ביטון:  תזמו יותר פתרונות בקהילה מאשר מיטות בכלא

מיכאל ביטון:  זה מה שאתם צריכים ליזום

מישל בטאשוילי: יזמנו, ויש גם סוגיה של חקיקה

מיכאל ביטון: תביא לפה חקיקה

ינון אזולאי: אמרת שיש גם בתי כלא פליליים שמשדרגים אותם

ינון אזולאי:  איזה בתי כלא פליליים נמצאים עכשיו בשדרוג?      

מישל בטאשוילי: המון מתקני כליאה, ומדובר באגפים

ינון אזולאי: באיזה מקומות?     

מישל בטאשוילי: שקמה באזור אשקלון, בית סוהר איילון

ינון אזולאי: זה לא לאסירים ביטחוניים?      

מישל בטאשוילי: לא

מישל בטאשוילי:  בשקמה יש אגפים פליליים

ינון אזולאי: אתם משקמים גם אגפים פליליים?     

מישל בטאשוילי: כמובן, כמובן

מישל בטאשוילי:  יש לנו תוכנית סדורה לאגפים פליליים

ינון אזולאי: יש עוד שלושה נושאים שהייתי מבקש לשאול עליהם

ינון אזולאי:  דיברנו בעבר על מחירי הטלפונים, והצגת לנו את המחירים

ינון אזולאי:  משיחות שאני עושה עם אסירים, רוב האסירים מגיעים ל-300-200 שקל בחודש

ינון אזולאי:  הרי כולנו משלמים סכום מסוים ומדברים כמה שאנחנו רוצים

ינון אזולאי:  ככל שלא ניתן לאסיר קשר עם המשפחה, הוא לא יחזור למוטב אף פעם

ינון אזולאי:  אפשר להגיע למצב של מחיר קבוע, גם אם זה 50 שקל בחודש, אבל אסיר שמדבר עם הילדים שלו לא יצטרך לשלם 300 שקל

ינון אזולאי:  אין דבר כזה

מישל בטאשוילי: דנו בזה במספר ועדות וכמו שאמרת, גם הבאתי את הנתונים

מישל בטאשוילי:  חשוב לציין שבעקבות השיח שהתקיים בדיוני הוועדות הקודמים הלכתי ובדקתי, נכנסתי לעומק של הדברים האלה

מישל בטאשוילי:  אלה חברות שאיתן אנחנו עובדים במסגרת מכרזים, ובסוף יש פה עניין של רווחיות

מישל בטאשוילי:  החברות האלה לא מוכנות להיכנס למחיר קבוע

ינון אזולאי: תבדקו מתי יש יציאה ראשונה, תעשו מכרז חדש או מכרז נוסף ותגמרו את הסיפור

מישל בטאשוילי: פנינו להצעות מול חברות נוספות ובדקנו את השוק, ולא כולן ששות להיכנס למכרז הזה

מיכאל ביטון: תבדקו גם ביצוע עצמי

ינון אזולאי: אתה אומר שאם אתה מבקש מבזק להיכנס, הם לא ייכנסו לשם? הרי אלה לא טלפונים סלולריים

מישל בטאשוילי: גם קבלנים שנכנסים אלינו לעבודות בינוי, יש המון סוגיות של בידוק שהם צריכים לעבור בכניסה לבית הסוהר, ואני לא אכנס לכל הפרטים

מישל בטאשוילי:  זה מצריך מהם עלויות נוספות, שעות עבודה נוספות, דבר שלא לכולן זה רווחי ולא לכולן זה משתלם

משה גפני: הכנתם את הפנייה הזאת כבר לפני זמן רב

משה גפני:  יש את דוח מבקר המדינה מאתמול

משה גפני:  יש לו השלכות לגבי הפנייה הזאת?     

מישל בטאשוילי: לא אמורים להיות שינויים כתוצאה מדוח מבקר המדינה

מישל בטאשוילי:  מבחינתנו אין שום שינוי בהקשר הזה

משה גפני: ומה עם הדוח? תלמדו אותו? הוא לא קשור לפנייה? אין לו שום השלכה?     

מישל בטאשוילי: אין לזה שום השלכה על הפנייה הנוכחית

ינון אזולאי: שתי שאלות אחרונות

ינון אזולאי:  בשב"ס אין רב מזה זמן רב

ינון אזולאי:  אתם מתכננים בחירות לרב בשב"ס?     

מישל בטאשוילי: אני לא שותף להחלטות האלה

משה גפני: כשמישהו לא נמצא, אם הוא רב, לא מביאים אף אחד במקומו

משה גפני:  אם רק הטבחית מתפטרת, מייד רצים להביא מישהי אחרת

משה גפני:  רב לא צריך לא בעיר, לא בשב"ס ולא בשום מקום

ינון אזולאי: אני אומר לך שמבחינת הרבנות של השב"ס, גם משיחות עם אסירים וגם עם אנשים שאינם דתיים, הם מקבלים מענה

ינון אזולאי:  אני חייב להגיד לך שיש יחס טוב, עושים עבודה טובה בפנים ומעבירים שיעורי תורה

משה גפני: ינון, בלי ציונות

משה גפני:  אנחנו מבקשים תשובה לגבי הנושא של רב השב"ס

משה גפני:  לא נעכב את הפנייה בגלל זה

מישל בטאשוילי: אני אמסור את זה לנוגעים בדבר

משה גפני: לא, לא למסור לאף אחד

משה גפני:  לתת לנו תשובה

אימאן ח'טיב יאסין: אני רוצה לציין עוד נקודה

אימאן ח'טיב יאסין:  יש אסירים בכלא, ולצערי הרב 70% מהאסירים בכלא הם ערבים

אימאן ח'טיב יאסין:  המטרה של הכלא היא לשקם אנשים

אימאן ח'טיב יאסין:  היו לי הרבה דיונים עם אנשים שעובדים בפנים, במיוחד עם עובדות סוציאליות, והן מדברות על כך שעוזר לאסירים להשתקם כשהם מדברים עם אנשי דת

אימאן ח'טיב יאסין:  לא מאפשרים לאנשי דת לעשות דרשות, מה שנקרא אצלכם, ואצלנו זה מעווזה

אימאן ח'טיב יאסין:  לא נותנים להם

ניסים ואטורי: השאלה היא האם הדרשה הזאת היא הסתה

אימאן ח'טיב יאסין: אנחנו לא מדברים על הסתה

אימאן ח'טיב יאסין:  אנחנו מדברים על אסירים פליליים שיינתן להם כל הדרוש כדי להשתקם ולחזור לחיים נורמליים

אימאן ח'טיב יאסין:  על זה אנחנו מדברים

ינון אזולאי: לגבי רש"א, יש נוהל לרש"א או שהם עובדים בלי נוהל?      

מישל בטאשוילי: אני חושב שצריך לשאול אותם

ינון אזולאי: אם תוכל לבדוק מולם

ינון אזולאי:  אני כבר אומר שאין להם נוהל, ואני מבקש לדעת למה אין להם נוהל

ינון אזולאי:  אני אשמח לקבל תשובה, כי לא יכול להיות שהם בוחרים את זה על פי איך שהם מסתכלים על אותו אסיר

ינון אזולאי:  צריך להיות נוהל

קריאה: הרשות לקידום האסיר היא לא חלק מהמשרד לביטחון פנים

ינון אזולאי: אבל רש"א עובדים תחתכם

ינון אזולאי:  אם יש תלונה, אתם מטפלים

ינון אזולאי:  אני יודע על מה אני מדבר ולא אומר דברים סתם

ינון אזולאי:  אני חי את האסירים, ואני מקבל תלונות מאסירים

ינון אזולאי:  לרש"א אין נוהל, והגיע הזמן שתחייבו אותם לעשות נוהל

ינון אזולאי:  זאת צריכה להיות הדרישה שלכם, וגם אנחנו נדרוש את זה

ינון אזולאי:  המשרד שאמון על זה גם ידרוש

אימאן ח'טיב יאסין: גם לאסירים ביטחוניים מגיעות זכויות בסיסיות שנקבעו על פי חוזים בין-לאומיים

אימאן ח'טיב יאסין:  גם הם בני אדם בסופו של יום

משה גפני: תודה רבה

משה גפני:       פנייה לוועדה מס' 226, מי בעד אישור הפנייה?     

משה גפני: פנייה מס' 226 אושרה

משה גפני: הפנייה אושרה

משה גפני:       אנחנו עוברים לעודפים

משה גפני:  52-006

עידו חי: הפנייה התקציבית נועדה להעברת עודפים משנת 2021 לשנת 2022 בסעיף 52 - תקציב הפיתוח של משטרת ישראל ובתי הסוהר

עידו חי:  בתכנית 52-4001 - פיתוח של שירות בתי הסוהר - 4 מיליוני ₪ ו-8 אלפי ₪ בגין התחייבויות עבור פרויקטי בינוי באלה, בעופר ובנפחא, אותם פרויקטי בג"ץ שטח מחייה

עידו חי:  בנוסף, תכנית 52-5001 של משטרת ישראל – 415 אלפי ₪ בגין תהליכי רכש בתחום ההתעצמות הטכנולוגית של משטרת ישראל

משה גפני: זה במגזר הערבי?     

אוראל אברהמי: במשטרה זה חצי מיליון שקל, כבוד היושב-ראש, סכומים קטנים

משה גפני: אתם כותבים בפנייה שזה הקמה ושיפוץ של תחנות משטרה בכלל ובמגזר הערבי בפרט - מה זה?     

עמית שפייזמן: העודפים במקרה הזה הם עבור טכנולוגיות

גל אסף: במסגרת החלטת ממשלה 852 הייתה החלטה ייעודית להביא תקציבים לבניית תחנות במגזר הערבי

משה גפני: זה ההסכם עם רע"ם?     

גל אסף: לא, 852 זה מ-2021

משה גפני: למה צריך דווקא במגזר הערבי? אם צריך במגזר הערבי, למה הסכום הזה ולא יותר?     

גל אסף: הייתה החלטת ממשלה

משה גפני: מה החלטת הממשלה אמרה?         

ניסים ואטורי: הקמת תחנות ממשלה

גל אסף: הייתה החלטת ממשלה על הקמת תחנות משטרה במגזר הערבי

ניסים ואטורי: מה עושים עם 415,000 שקל?     

גל אסף: זה היה לפני הבחירות הקודמות

גל אסף:  זה תקציב ייעודי שהיה מתכנית האצה בתקופת הקורונה לטובת המגזר הערבי

משה גפני: יש בפנייה בקשה להקמת תחנות משטרה

גל אסף: לא, זה תיאור התכנית

משה גפני: אז למה הכסף הזה?     

גל אסף: 415,000 שקל לתהליכי רכש חוצי שנה בתחום ההתעצמות הטכנולוגית

משה גפני: הכסף הזה הולך לדברים שהם טכנולוגיים, לא לשיפוצים?     

אוראל אברהמי: לדברים טכנולוגיים

משה גפני: הייתי בטוח שהקמתם תחנה בשפרעם, אבל בסוף מתברר שזה בכלל משהו אחר

משה גפני:  אתם בכוונה רוצים לבלבל אותנו? מה זה "תכנית הפיתוח בשירות בתי הסוהר"?     

עידו חי: מדובר על אותם פרויקטי בג"ץ בבתי הסוהר אלה, עופר ונפחא

עידו חי:  מדובר בעודפים משנת 2021 בגין התחייבויות מסוף שנה שהמזומן בגינם משולם רק במהלך השנה הזאת

משה גפני: האם בשירות בתי הסוהר לוקחים בחשבון את דוח מבקר המדינה בשנה אחרונה ואת כל הבעיות שיש בשירות בתי הסוהר? אתם עושים משהו?         

עידו חי: כאן מדובר אך ורק על פרויקטי בינוי שכבר אושרו ותוקצבו במהלך השנים האחרונות

משה גפני:  הם אושרו ותוקצבו אבל שב"ס נכשל

משה גפני:  מי בעד אישור בקשה מס' 52-006, ירים את ידו? מי נגד, מי נמנע?     

משה גפני: הפנייה אושרה

משה גפני: 04-028 – עודפים

גל אסף:   הפנייה נועדה להעביר סכום של כ-180 מיליון ₪ עודפים משנת 2021 לשנת 2022

גל אסף:  תכנית 04-5101 – מטה משרד ראש הממשלה - העברה של כ-39 מיליון ₪ בעודפים עבור פרויקטים חוצי שנה, 5

גל אסף: 8 מיליון ₪ בתכנית 04-5103 למערך הגיור עבור פרויקטים חוצי שנה, בתכנית 04-5213 – משרד ההתיישבות – כ-13 מיליון ₪ עבור תמיכות חוצות שנה בפרויקטים של משרד ההתיישבות, 22 מיליון ₪ בתכנית 04-5301 עבור פרויקטים רב שנתיים של הלשכה המרכזית לסטטיסטיקה, בתכנית 04-5302 - 15 מיליון ₪ עבור פרויקטים של מפקד האוכלוסין, בתכנית נגב גליל – 04-6303 – 14 מיליון ₪ עבור עודפים ופרויקטים חוצי שנה וארוכי טווח של נגב גליל ו-12 מיליון ₪ בתכנית הרזרבה עבור התחייבויות של המשרד לנושאים אסטרטגיים והמשרד לקידום וחיזוק קהילתי

משה גפני: אתה יכול להסביר לי מה זה שאתם נותנים למשרד לירושלים ומורשת, למשרד לשוויון חברתי ולמשרד להתיישבות, מדובר הרי במשרדים נפרדים?     

גל אסף: 	תחת סעיף 04 – משרד ראש הממשלה – יש הרבה משרדי מטה שאינם משרד ראש הממשלה

גל אסף:  יש שם תכנית לירושלים ומורשת, תכנית לנגב-גליל, תכנית למערך הדיגיטל הלאומי

משה גפני: למה אין פנייה נפרדת למשרד לשוויון חברתי ופנייה נפרדת למשרד ירושלים ומורשת, הרי הוא משרד ממשלתי, יש לו שר, יש לו מנכ"ל? למה אתה מביא את זה ביחד עם משרד ראש הממשלה?     

גל אסף: בעודפים אנחנו מעבירים הכל ביחד כי זה צריך להסתכם לסך העודפים ברמה החשבונאית, ברמה של ניהול התקציב

משה גפני: מה יש בעודפים שאין בהעברות רגילות?     

גל אסף: העברות לא צריכות להסתכם לסך העודפים שעוברים בסעיף

אימאן ח'טיב יאסין: איך זה שיש עודף תחת הסעיף של מחשב לכל ילד כשיש עשרות אלפי ילדים שזקוקים למחשבים ולא קיבלו?     

דרורית שטיימץ: את הפרויקט של מחשב לכל ילד תגברנו בשנה שעברה בסכום מאוד גדול על מנת להגדיל את כמות הילדים שיקבלו מחשבים

דרורית שטיימץ:  לא הספקנו לחלק את כל כמויות המחשבים בשנה שעברה, לכן התלמידים יקבלו את המחשבים השנה

דרורית שטיימץ:  הפרויקט הזה הוא פרויקט דגל במשרד

אימאן ח'טיב יאסין: תוכלי להגיד כמה מחשבים יחולקו ולמי?     

דרורית שטיימץ: החלוקה נקבעת בהתאם לאשכולות שנקבעים על ידי הלמ"ס באזורים שיש בהם ילדים או משפחות שבאים מרקעים

אימאן ח'טיב יאסין: אנחנו יודעים מי הילדים האלה

אימאן ח'טיב יאסין:  האם נוכל לקבל את החלוקה?     

דרורית שטיימץ: בהחלט

דרורית שטיימץ:  השנה יהיו הרבה יותר, כי עושים איזה שהוא פרויקט משותף עם משרד החקלאות שהקצה לנו משאבים נוספים כדי למחזר מחשבים

דרורית שטיימץ:  אז נגיע גם לילדי פנימיות

משה גפני: למה צריך את העודפים במשרד ההתיישבות? לגרעינים המשימתיים במשרד להתיישבות יש קריטריונים?      

אבי מאיר: כן, זה תמיכות 3א'

אבי מאיר:  מבחני התמיכה מתפרסמים אחת לשנה בהתאם לאישור היועץ המשפטי לממשלה

אבי מאיר:  ב-2021 היו 308 גרעינים

מיכאל ביטון: זה מכל הסוגים

מיכאל ביטון:  יש דתיים ולא דתיים

מיכאל ביטון:  אני לא יודע כמה חרדים יש

משה גפני: אמר חבר הכנסת מיכאל ביטון שזה מכל הסוגים

משה גפני:  מה זה "מכל הסוגים"?     

אבי מאיר: ערבים, עולים, דתיים, חילונים, חרדים

משה גפני: פעם חרדים לא היו

אבי מאיר: כ-20% מהתקנה היום הם גרעינים שמשתייכים לאחד מהזרמים החרדיים

משה גפני: מי בעד אישור בקשה 04-028, מי נגד, מי נמנע?     

משה גפני: בקשה 04-028 אושרה

משה גפני: 252 עד 253 – משרד ראש הממשלה

הדר פוקס: הפנייה נועדה לתקצוב 11

הדר פוקס: 5 מיליון ש"ח בתקציב ההוצאה עבור תגבור הפעילות השוטפת של הקרן למורשת הכותל ופרסום הסכמים פוליטיים בעלי משמעות תקציבית כמפורט להלן

ינון אזולאי: ממה זה נלקח במשרד החינוך?     

יואב הכט: מדובר בהקצאה שהוקצתה בסעיף של משרד החינוך לצורך ביקורי תלמידים בכותל

מיכאל ביטון: הפעולה היא ביקורים, לא תחזוקה

דרורית שטיימץ: התקנה נקראת "תקנת תחזוקת הכותל"

מיכאל ביטון: תשנו את זה

דרורית שטיימץ: אנחנו מתחזקים את הכותל בגין הביקורים הרבים שיש

משה גפני: מי בעד אישור פניות 252 עד 253, ירים את ידו? מי נגד, מי נמנע?      

משה גפני: פניות 252 עד 253 אושרו

משה גפני: 	10-004 – המטה לביטחון לאומי

עדי פרנקפורטר: הפנייה נועדה להעברת עודפים משנת התקציב 2021 לשנת התקציב 2022 בסך של מיליון 777 אלפי ₪

נטע בר זיו: מדובר בעודפים מחויבים שנוצרו בגינם התקשרויות בשנה שעברה

משה גפני: מה זה התקשרויות חוצות שנה?     

נטע בר זיו: התקשרויות בנושא תפעול, חוזי תקשוב, ניקיון

נטע בר זיו:  זה רק המטה לביטחון לאומי

דרורית שטיימץ: המועצה לביטחון לאומי היא יחידת סמך של משרד ראש הממשלה

משה גפני: למה זה לא במשרד ראש הממשלה?     

דרורית שטיימץ: הם נמצאים בסעיף תקציבי נפרד

דרורית שטיימץ:  התקשרויות חוצות שנה זה כל הפעילות השוטפת

משה גפני: ניקיון במטה לביטחון לאומי מתייחס למשרדים?     

דרורית שטיימץ: של המל"ל

משה גפני: מי בעד אישור בקשה מס' 10-004, מי נגד, מי נמנע?     

משה גפני: בקשה מס' 10-004 אושרה

משה גפני: 16-007 – הוצאות חירום אזרחיות

דן נמני: הפנייה התקציבית נועדה להעברת עודפים משנת הכספים 2012 לשימוש בשנת התקציב 2022 בסך של 109,339 אלפי ₪ במזומן בתכניות התקציב הבאות: תכנית 16-1303 - מענה לאיום בלתי קונבנציונאלי, גילוי וזיהוי – 8,078 אלפי ₪, תכנית 16-1602 – הקמה ואחזקה מרכיבי ביטחון והתגוננות אזרחית – 51,792 אלפי ₪, תכנית 16-1603 – מיגון – 14,656 אלפי ₪, תכנית 16-1605 – מיגון הצפון – 15,227 אלפי ₪

משה גפני: מה זה מיגון הצפון, מתוך איזה תכנית זאת?     

אהוד ברק: תכנית מיגון הצפון היא חלק מהחלטת ממשלה שאושרה ב-2018 בסך של חמישה מיליון שקלים לעשור, בין 2020 ל-2030

אהוד ברק:  בהתאם להחלטת ממשלה יש תקצוב בפעימות

אהוד ברק:  החלטת הממשלה באה לתת מענה תקציבי עבור כל מה שקשור לרעידות אדמה, מיגון והכנת העורף בצפון הארץ

משה גפני: כמה כסף יצא השנה למיגון הצפון?     

אהוד ברק: מבחינת הזמנות שנחתמו - כ-200 מיליון שקלים

משה גפני: 200 מיליון שקלים יצאו השנה למיגון הצפון?       

אהוד ברק: זה בהתאם לפעימות שאנחנו מקבלים ממשרד האוצר בשיח עם המשרדים

דן נמני: במיגון הצפון יש רכיב של מיגון מוסדות רווחה, בריאות, חינוך, ויש רכיב של מיגון פרטי לישובים צמודי גדר שאין בהם מיגון

משה גפני: כמה יצא השנה?      

מיכאל ביטון: לא יצא כלום

מיכאל ביטון:  הממשלה החליטה על 5 מיליארד למיגון הצפון ב-2018, אבל מאותו רגע היו 4 מערכות בחירות בלי תקציב והיה אפס ביצוע בסעיף הזה

מיכאל ביטון:  אנחנו האצנו באגף תקציבים, במשרד הביטחון ובפיקוד העורף לתכנן את הישובים הכי קרובים לגדר, ואני דרשתי שזה גם ילך לקרית שמונה

מיכאל ביטון:  הממשלה אמרה שהיא תשים כל שנה 500 מיליון שקל, אבל עכשיו יהיו פעימות של 200 ו-300 מיליון, לא של 500 מיליון כל שנה, על פני 10 שנים

ניסים ואטורי: מה כולל המיגון האישי של אנשים?     

מיכאל ביטון: ממ"ד בבית פרטי, ממ"ד בבניין משותף

ינון אזולאי: האם מדובר פה ב- 200 המיליון הראשונים?         

מיכאל ביטון: לא, 100 מיליון אישרנו ביתרות

דן נמני: הוקצו כבר כמעט 900 מיליון שקלים מאז ההחלטה

מיכאל ביטון: הכסף לא הלך למיגון הבתים

מיכאל ביטון:  הכסף פה זה הממ"דים בבתים פרטיים והממ"דים בבניינים משותפים

משה גפני: על מה אתם מבקשים את העודפים, על איזה סעיף?     

אהוד ברק: העודפים הם עודפים מחויבים לתכנון של מקלטים, בינוי, דברים שמצריכים זמן

משה גפני: יש התמרמרות על העניין של פרויקט מיגון הצפון, אבל אני בעד שנאשר את זה

משה גפני:  מי בעד אישור פנייה מס' 16-007, ירים את ידו? מי נגד, מי נמנע?     

משה גפני: פנייה מס' 16-007 אושרה

משה גפני: 17-006 - תיאום הפעולות בשטחים

גל אסף: הפנייה נועדה להעביר סכום של כ-8 מיליון ש"ח עבור תיאום פעולות הממשלה בשטחים בהתאם לפירוט כלהלן: 2 מיליון ₪ עבור המטה הצבאי של המינהל האזרחי, כ-2 מיליון ₪ עבור המטה האזרחי של המינהל האזרחי ו-3 מיליון ש"ח עבור פיתוח האזור

משה גפני: למה הדברים האלה לא נעשו במהלך השנה? למה יש עודף?     

גל אסף: העודפים הם כתוצאה מהתקשרויות חוצות שנה

משה גפני: מי בעד אישור פנייה 17-006, ירים את ידו? מי נגד, מי נמנע?     

משה גפני: פנייה 17-006 אושרה

משה גפני: 46-004 – חוק חיילים משוחררים

נטע בר זיו: הפנייה נועדה להעברת חמישה מיליון 942 אלף שקלים בהוצאה כעודפי תקציב משנת 2021 לשנת 2022

נטע בר זיו:  אם מנוצל בשנה סכום העולה על 85% בתקציב הקרן לסיוע נוסף, שזה קרן שמטפלת במלגות לאנשים שלומדים במכינות קדם אקדמיות, כל העודף עובר לשנה הבאה

מיכאל ביטון: זה הולך גם למי שעשה שירות אזרחי ושירות לאומי

משה גפני: מי בעד אישור פנייה 46-004, מי נגד, מי נמנע?       

משה גפני: פנייה מס' 46-004 אושרה

משה גפני: 83-024 – הוצאות פיתוח אחרות

יובל צפריר: הפנייה התקציבית נועדה להעביר עודפי תקציב בסך 29 מיליון 900 אלף שקל לפי החלוקה הבאה: תכנית פיתוח משרד האוצר – 15 מיליון 955 אלף, תכנית מגדל וסייבר – 12 מיליון 26 אלף, תכנית ירושלים ומורשת – 5

יובל צפריר: 5 מיליון, תכנית יהדות ותפוצות – 11 מיליון - -     

משה גפני: מה זה יהדות ותפוצות?     

יובל צפריר: תגלית, מסע

דרורית שטיימץ: מדובר בשני פרויקטים שמשרד ראש ממשלה מקיים מול יהדות התפוצות, שזה פרויקט מסע ופרויקט תגלית

אוהד טל: כמה לתגלית וכמה למסע מתוך הסכום הזה?     

דרורית שטיימץ: זה עודפים, לא התקשרות

אוהד טל: קיצצו את המלגות לישיבות ולמדרשות למי שהגיעו לשנה מצפון אמריקה במסגרת מסע בתקופת הקורונה

אוהד טל:  מתי מחזירים את הסכום הזה שקוצץ?     

משה גפני: אתה בטוח במה שאתה אומר?     

אוהד טל: בוודאי

משה גפני: למה הורידו?     

דרורית שטיימץ: עדיין מדובר בכספים של שנה קודמת, שזה כספי קורונה

משה גפני: אני מבקש תשובה עד שבוע הבא

מיכאל ביטון: נעלמו 100 מיליון שקל של תרומות לתגלית מקרן אדלסון

מיכאל ביטון:  איך הם הולכים להיערך עם כל הדבר הזה? היו שם 40 מיליון דולר שירדו השנה, אני חושב, ל-10 מיליון דולר

משה גפני: נשאיר את זה לשבוע הבא

משה גפני:  01-004 – נשיא המדינה

עדי פרנקפורטר: הפנייה נועדה להעברת עודפים משנת התקציב 2021 לשנת 2022 על סך של מיליון 300 אלף ₪ בתכנית 01-5101

משה גפני: למה?     

עדי פרנקפורטר: בגין התחייבויות חוצות שנה

ג'ירייס ג'השאן: חלק גדול מההתקשרויות בבית הנשיא הן התקשרויות שנעשות במהלך השנה

ג'ירייס ג'השאן:  מכיוון שאנחנו לא מספיק מבצעים אותן במזומן, זה חוצה שנה והעודפים שנצברים בשנת 2021 משולמים בשנת 2022

משה גפני: מי בעד אישור פנייה 01-004 – עודפים, מי נגד, מי נמנע?      

משה גפני: פנייה 01-004 אושרה

משה גפני: 12-004 – גמלאות ופיצויים

עפר שלח: פנייה 12-004 מעבירה עודפים מתקציב 2021 לשנת 2022 בסך של 631 אלפי שקלים

עפר שלח:  העודפים ישמשו לתשלום ההוצאות התפעוליות של מינהלת הגמלאות

משה גפני: למה?     

עפר שלח: בעיקר להתקשרויות חוצות שנה, התקשרויות עם ספקיות

משה גפני: מה חוצות שנה?     

עפר שלח: תשלום למערכות השכר של מינהלת הגמלאות, חילן ומלם, והתקשרות עם המוקד שמספק שירותים טלפוניים לגימלאים שמקבלים שירות על ידי מינהלת הגמלאות

משה גפני: כמה כסף זה?     

עפר שלח: 631 אלפי שקלים

משה גפני: מי בעד אישור הפנייה, ירים את ידו? מי נגד, מי נמנע?     

משה גפני: פנייה 12-004 אושרה

משה גפני: 18-009 – רשויות מקומיות

ידידיה גרינוולד: הפנייה התקציבית נועדה להעברת עודפים בסך של 68,803 אלפי ₪ בהתאם לפירוט הבא: תכנית 18-1102 - מענקים אזורים – 3

ידידיה גרינוולד: 5 מיליון ש"ח, שזה בעיקר עבור פרויקטי פיתוח בצפון בהתאם להחלטת ממשלה משנת 2017, תכנית 18-1103– מענקים שוטפים – 40,738 אלפי ₪, שזה בעיקר עבור החלק המותנה של מענק האיזון, תכניות הבראה בהתאם לעמידה באבני דרך ורואי חשבון מבקרים, תכנית 18-1104 - מענקי פיתוח, שזה פרויקטי פיתוח רב שנתיים שחלק מהמזומן מועבר לשנה הבאה, תכנית 18-1105 - איגוד ערים כנרת - 688 אלפי ש"ח, שזה פרויקטי פיתוח בחופי הכנרת

משה גפני: לפי מה מחליטים על החלוקה הזאת?      

אימאן ח'טיב יאסין: לאיזה רשויות זה הולך?     

איתן כהן: המענקים עליהם דיבר ידידיה מחולקים לכלל הרשויות המקומיות בארץ שמקבלות מענקי איזון, שזה כ-200 מתוך 255 רשויות מקומיות

משה גפני: איזה מענקים הן כן מקבלות?     

איתן כהן: מענקי פיתוח, החלטות הממשלה

איתן כהן:  זאת קבוצת הרשויות שזכאיות למענקי הפיתוח האמורים

משה גפני: חלק גדול מהרשויות שהן במצב סוציו אקונומי על פי הקריטריון מקבלות מענקי איזון - הכסף הזה לא מיועד עבורן?     

איתן כהן: אחד הקריטריונים זה לקבל מענק איזון

משה גפני: הכסף שעליו אתם מדברים עכשיו לא מיועד לאלה שמקבלות מענקי איזון?      

ידידיה גרינוולד: הכסף מיועד רק לרשויות שמקבלות מענק איזון

ידידיה גרינוולד:  רשויות איתנות שלא מקבלות מענק איזון לא נכללות בפנייה הזאת

משה גפני: הן מקבלות גם מענקי איזון וגם את הכסף הזה?     

איתן כהן: אחד הקריטריונים לחלוקה זה שהרשויות זכאיות למענקי איזון כי זה מעיד על חוסנה הכלכלי של הרשות המקומית

איתן כהן:  אנחנו רוצים לסייע בעיקר למי שצריך

ניסים ואטורי: זאת אומרת, למי שלא עובד תקין נותנים פרס

מיכאל ביטון: 220 רשויות מתוך 266 רשויות מקבלות מענקי איזון, לכן הן יקבלו סיוע נוסף בפרויקטים

איתן כהן: נכון

מיכאל ביטון: זה הסוציו אקונומי הנמוך ביותר

משה גפני: זאת אומרת, מי שמקבל מענק איזון מקבל גם את מענק הפיתוח

משה גפני:  מה עם כל האחרות? רק רשויות חזקות לא מקבלות?      

איתן כהן: את המענקים האלה

מיכאל ביטון: יש כ-40 שכעשרים ומשהו מתוכן הן עשירות מאוד

משה גפני: למה זה לא בא ביחד עם מענקי איזון? למה זה בא בנפרד?      

מיכאל ביטון: כי הכסף הזה לא גמיש, הוא כסף שמיועד רק לפעולות מאוד מסוימות

משה גפני: לפיתוח

מיכאל ביטון: הן מוגדרות מטבלת משימות - תכנון, השלמות פיתוח

מיכאל ביטון:  מענק האיזון גמיש לכל פעילות הרשות

משה גפני: מה זה "מענקים אזוריים"?     

איתן כהן: זה שם התכנית

איתן כהן:  בתכנית כלולים מענקים לאזור, כמו עוטף עזה, כמו צפון

משה גפני: אני רוצה את רשימת הישובים

ניסים ואטורי: איגוד ערים כנרת מבקש כל פעם תקציב מהמדינה כי הוא מוציא מכרז עבור תפעול של חוף לשנה אחת שאף אחד לא ניגש אליו

ניסים ואטורי:  כשבא יזם, ויש מספר יזמים שאני מכיר כי אני גר באזור, ורוצה לתפעל חוף, הוא לא ניגש למכרז של שנה אחת

ניסים ואטורי:  צריך להגדיל את המכרזים לחמש שנים, לשלוש שנים, כי שנה אחת זה לא מכרז

ניסים ואטורי:  שנה אחת אומר שאיגוד ערים כנרת רוצה להחזיק את החופים אצלו ולקבל כסף

ניסים ואטורי:  צריך לבחון מחדש את הנושא הזה של המכרזים האלה שיוצאים

ניסים ואטורי:  כדי לפתור את זה צריך להוציא מכרזים לשלוש או לחמש שנים לפחות

מיכאל ביטון: אין חוק שאוסר עליהם להוציא מכרז לשלוש שנים, זו מדיניות האגוד

ניסים ואטורי: הם מוציאים לשנה אחת כל פעם מחדש ואף אזרח לא בא להשקיע

מיכאל ביטון: תמליץ להם לעשות לשלוש שנים

מיכאל ביטון:  האיגוד צריך לעשות את זה

ניסים ואטורי: נכון

משה גפני: מי בעד אישור 18-009, מי נגד, מי נמנע?      

משה גפני: פנייה 18-009 אושרה

משה גפני: 22-008 - שירותי דת

יואב הכט: הפנייה התקציבית נועדה להעברת עודפים משנת 2021 לשנת 2022 בסך 18 מיליון 95 אלפי ש"ח בחלוקה לתכניות התקציביות הבאות: 22-0101 - מועצות דתיות – 478 אלף, 22-0102  - -     

משה גפני: למה לא ביצעו את זה בשנה שעברה?     

דודו נחום: העודפים פה הם לא לתקציב השוטף של מועצות הדתיות, הם לתקנה של שכר בהתיישבות שבה אנחנו מעבירים תקציבים למשרתים בקודש, רבנים, בלניות

דודו נחום:  כשיש מקרים שהם במחלוקת או ועדת תמיכות עוד לא אישרה, נותר תקציב ואז יש ועדות רטרו על שנים קודמות

משה גפני: למה אני שומע את ההסבר הזה רק על שירותי דת?      

ינון אזולאי: הרי מדובר פה על עובדים שאתה הולך לשלם להם

ינון אזולאי:  הם עבדו כל השנה, נכון? אתה מגיע לפה ואומר לי: "שמע, לגבי אלה אנחנו דנים אם לשלם להם או לא"

ינון אזולאי:  אם הוא עבד – שלם

ניסים ואטורי: ביטלו רבני ישובים

משה גפני: אתה מעלה סעיף נוסף

ניסים ואטורי: יש פה תקציב עודף שבא מהשכר של העובדים

משה גפני: הוא אומר שיש בלניות שלא קיבלו משכורת וצריך את העודף הזה כדי לשלם להן

משה גפני:  למה אין את זה בשום משרד אחר?      

מיכאל ביטון: מלינים שכר

מיכאל ביטון:  ממשלת ישראל מלינה שכר עובדים ואחרי זה עושה חוקים נגד הלנת שכר עובדים

ינון אזולאי: יש סיכוי שגם לא ישלמו להם עכשיו?     

דודו נחום: זה בהתאם להחלטת הוועדה

מיכאל ביטון: אני ממליץ שיגיע לפה מנכ"ל המשרד, שלא יחזור על עצמו מקרה כזה

משה גפני: לא היה אף פעם מקרה של עובד במשרד כלשהו שלא קיבל משכורת והייתה ועדה שדנה בו רטרואקטיבית

משה גפני:  זה רק בדתות, זה רק כשמדובר בבלניות, זה רק כשמדובר באנשים שעוסקים בנושאי דת

משה גפני:  בשבוע הבא, בעזרת השם, נדבר על זה

משה גפני:  בקשה מס' 36-008

רון ברד: הפנייה התקציבית נועדה להעברת עודפים משנת התקציב 2021 לשנת התקציב 2022 בסך של 56,498 אלפי ₪ במזומן, זאת כפי שמפורט להלן: תכנית 36-3002 – 2,875 אלפי ₪ - העודפים נוצרו בשל התחייבויות שנוצרו בגין חוזים מול ספקים במהלך שנת 2021; תכנית 36-4001 – 3,830 אלפי ₪ - ההתקשרויות בתכנית זו הן לפעילות החוצה שנת תקציב הכוללות מוקד טלפוני, הדרכות, כך שהעודף שנוצר עובר למימון הפעילות בשנה העוקבת; תכנית 36-4101 – סבסוד שירות ילדי הורים עובדים במעונות יום – 7,703

משה גפני: למה יש בזה עודף?     

אנסטסיה מיכאלי: זה בעיקר תקציב תפעולי של האגף למעונות יום, זה לא סבסוד

ינון אזולאי: של האגף עצמו?     

אנסטסיה מיכאלי: של האגף למעונות יום, כמו מצלמות או הכשרות שהם עושים למטפלות

ינון אזולאי: מה זה המצלמות? איפה?     

אנסטסיה מיכאלי: סבסוד להתקנת מצלמות במעונות יום

ינון אזולאי: אתם יודעים מה קורה עם הסיפור הזה של המצלמות? אנחנו מכירים הרבה שלא קיבלו עדיין את התקציב ויש חוסר גדול

ינון אזולאי:  ב-1 בינואר יהיו כאלה שיעברו עבירה פלילית כי הם לא יהיו מוכנים

ינון אזולאי:  אנחנו מדברים פה על עודפים כשאנחנו יודעים שיש מעונות יום שעדיין לא קיבלו את הכסף

ינון אזולאי:  אם את אומרת שיש  עודף לזה, האם העודף יספיק? אנחנו יודעים שיש כאלה שלא הספיק להם הכסף

אנסטסיה מיכאלי:  ב-2021 המשרד פרסם קול קורא להגשת בקשה לסבסוד התקנת מצלמות

אנסטסיה מיכאלי:  לכל מי שהגיש שילמו בהתאם למסמכים שהוא הגיש, בהתאם לזכאות שלו

אנסטסיה מיכאלי:  לא ידוע לי שיש שם איזו שהיא בעיה

ינון אזולאי: את אומרת שנשאר עודף

אנסטסיה מיכאלי: שעוד לא הספיקו לשלם

ינון אזולאי: אבל הם מחויבים?     

אנסטסיה מיכאלי: כן

משה גפני: מה זה "עידוד תעסוקת אוכלוסיות ייעודיות ומעוטות השתתפות"?     

אנסטסיה מיכאלי: קורסי הכשרה, ליווי, הכוונה שעושים לאוכלוסייה חרדית, ערבית, מוגבלות, רווחה

ינון אזולאי: כמה יש בתקציב הבסיס?         

אנסטסיה מיכאלי: בתקציב הבסיס יש כ-55 מיליון שקל לאוכלוסייה החרדית ועוד סכום דומה לאוכלוסייה הערבית

ינון אזולאי: אלו שתי האוכלוסיות?     

אנסטסיה מיכאלי: יש אוכלוסיות קטנות יותר שמקבלות נפח קטן יותר

ינון אזולאי: כמה למשל לאתיופים?     

אנסטסיה מיכאלי: לאתיופים יש החלטת ממשלה לשנים 2021 ו-2022 בסך של 10 מיליון שקל כל שנה

מיכאל ביטון: תני עוד דוגמאות לאוכלוסיות קטנות יותר

אנסטסיה מיכאלי: אנשים עם מוגבלויות, אוכלוסיית רווחה

ינון אזולאי: כמה אנשים עם מוגבלויות מקבלים מזה?     

אנסטסיה מיכאלי: כרגע אין לי את החיתוך, אני יכולה לבדוק

ינון אזולאי: מעניין אם מספיק להם מה שנותנים

ינון אזולאי:  כשאת אומרת שלאתיופים יש החלטת ממשלה, האם זה אומר שמפה הם לא מקבלים כלום?     

אנסטסיה מיכאלי: החלטת הממשלה יושבת כאן

ינון אזולאי: כמה סך כל התקציב?     

אנסטסיה מיכאלי: בכל התקנות של עידוד תעסוקת אוכלוסיות יש 223 מיליון שקל

מיכאל ביטון: יש הצלחות בעידוד הזה?         

אנסטסיה מיכאלי: כן

אימאן ח'טיב יאסין: יש צורך שצריך לראות איך הוא מתבצע בשטח

משה גפני: מי בעד אישור פנייה 36-008, מי נגד, מי נמנע?     

משה גפני: פנייה 36-008 אושרה

משה גפני: תודה רבה, הישיבה נעולה